cyanic-selkie/wikianc huggingface dataset:
ಸುಕ್ರೋಸ್
ಸಸ್ಯಾಹಾರಿಗಳು ಮತ್ತು ಪ್ರಾಣಿಜನ್ಯ ಪದಾರ್ಥ ಬಳಸದ ಸಸ್ಯಾಹಾರಿಗಳ ಕಳವಳಗಳು
ಸಕ್ಕರೆಯ ಬಿಳಿಚಿಸುವಿಕೆಯ ಪ್ರಕ್ರಿಯೆಗಾಗಿ, ಸಕ್ಕರೆ ಸಂಸ್ಕರಿಸುವ ಉದ್ಯಮವು ಅನೇಕವೇಳೆ ಮೂಳೆಯ ಇದ್ದಿಲನ್ನು (ಕ್ಯಾಲ್ಸಿನ್‌ಯುಕ್ತ ಪ್ರಾಣಿ ಮೂಳೆಗಳು) ಬಳಸುತ್ತದೆ. U.S.ನಲ್ಲಿ ಉತ್ಪಾದಿಸಲ್ಪಡುವ ಸಕ್ಕರೆಯ ಪೈಕಿ ಸುಮಾರು 25%ನಷ್ಟು ಭಾಗವನ್ನು, ಮೂಳೆಯ ಇದ್ದಿಲನ್ನು ಒಂದು ಶೋಧಕದ ರೀತಿಯಲ್ಲಿ ಬಳಸುವ ಮೂಲಕ ಸಂಸ್ಕರಿಸಲಾಗುತ್ತದೆ; ಬಾಕಿ ಉಳಿದ ಭಾಗವನ್ನು ಪಟುಗೊಳಿಸಿದ ಇಂಗಾಲದೊಂದಿಗೆ ಸಂಸ್ಕರಿಸಲಾಗುತ್ತದೆ. ಸಂಪೂರ್ಣಗೊಳಿಸಿದ ಸಕ್ಕರೆಯಲ್ಲಿ ಮೂಳೆಯ ಇದ್ದಿಲು ಉಳಿದುಕೊಳ್ಳುವಂತೆ ಕಾಣುವುದಿಲ್ಲವಾದ್ದರಿಂದ, ಇದರ ಮೂಲಕ ಶೋಧಿಸಲ್ಪಟ್ಟ ಸಕ್ಕರೆಯನ್ನು ಪಾರ್ವೆ/ಕೋಷರ್‌‌ ಎಂಬುದಾಗಿ ಯೆಹೂದಿಗಳ ಧಾರ್ಮಿಕ ನಾಯಕರು ಪರಿಗಣಿಸುತ್ತಾರೆ.
ಉತ್ಪಾದನೆ
ಪುಡಿ ಸಕ್ಕರೆಯು (ಸುಕ್ರೋಸ್‌‌) ಸಸ್ಯ ಮೂಲಗಳಿಂದ ಬರುತ್ತದೆ. ಸಕ್ಕರೆ ಬೆಳೆಗಳ ಪೈಕಿ ಎರಡು ಮುಖ್ಯ ಬೆಳೆಗಳು ಮೇಲುಗೈ ಸಾಧಿಸಿವೆ. ಅವುಗಳೆಂದರೆ: ಕಬ್ಬು (ಸ್ಯಾಕರಮ್‌ ಜಾತಿ ) ಮತ್ತು ಸಿಹಿ ಬೀಟ್‌ಗೆಡ್ಡೆಗಳು (ಬೀಟಾ ವಲ್ಗ್ಯಾರಿಸ್‌‌ ); ಈ ಬೆಳೆಗಳಲ್ಲಿ ಸಸ್ಯದ ಶುಷ್ಕ ತೂಕದ 12%ರಿಂದ 20%ನಷ್ಟು ಪ್ರಮಾಣದಲ್ಲಿ ಸಕ್ಕರೆಯಿರುತ್ತದೆ. ಕಿರುಪ್ರಮಾಣದ ವ್ಯಾಪಾರೀ ಸಕ್ಕರೆ ಬೆಳೆಗಳಲ್ಲಿ ಖರ್ಜೂರದ ಮರ (ಫೀನಿಕ್ಸ್‌ ಡ್ಯಾಕ್ಟಿಲಿಫೆರಾ ), ಹುಲ್ಲು ಜೋಳ (ಸೋರ್ಗಮ್‌ ವಲ್ಗೇರ್‌‌ ), ಮತ್ತು ಸಕ್ಕರೆ ತೆಗೆಯುವ ಮೇಪಲ್‌ ಗಿಡ (ಏಸರ್‌ ಸ್ಯಾಕರಮ್‌‌ ) ಸೇರಿವೆ. 2001/2002ರ ಹಣಕಾಸಿನ ವರ್ಷದಲ್ಲಿ ಸಕ್ಕರೆಯ ವಿಶ್ವವ್ಯಾಪಿ ಉತ್ಪಾದನೆಯು 134.1 ದಶಲಕ್ಷ ಟನ್ನುಗಳಿಗೆ ಮುಟ್ಟಿತು. ಬಿಸಿನೀರಿನ ನೆರವಿನೊಂದಿಗೆ ಈ ಬೆಳೆಗಳ ರಸವನ್ನು ತೆಗೆಯುವುದರ ಮೂಲಕ ಸುಕ್ರೋಸ್‌‌ನ್ನು ಪಡೆಯಲಾಗುತ್ತದೆ ಹಾಗೂ ಇದರ ಸಾರದ ಸಾಂದ್ರೀಕರಣವು ಪಾಕವನ್ನು ನೀಡುತ್ತದೆ; ಈ ಪಾಕದಿಂದ ಘನ ಸುಕ್ರೋಸ್‌ನ್ನು ಹರಳುಗಳ ರೂಪದಲ್ಲಿ ಪಡೆಯಬಹುದಾಗಿದೆ.
ತಂಪಾದ ಹವಾಮಾನಗಳನ್ನು ಹೊಂದಿರುವ ವಲಯಗಳಿಂದ ಬೀಟ್‌ ಗೆಡ್ಡೆಯ ಸಕ್ಕರೆಯು ಬರುತ್ತದೆ: ವಾಯವ್ಯ ಮತ್ತು ಪೂರ್ವದ ಯುರೋಪ್‌, ಉತ್ತರದ ಜಪಾನ್, ಹಾಗೂ (ಕ್ಯಾಲಿಫೋರ್ನಿಯಾವನ್ನು ಒಳಗೊಂಡಂತೆ) ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿನ ಕೆಲವೊಂದು ಪ್ರದೇಶಗಳು ಈ ವ್ಯಾಪ್ತಿಯಲ್ಲಿ ಬರುತ್ತವೆ. ಉತ್ತರಾರ್ಧಗೋಳದಲ್ಲಿ, ಬೀಟ್‌ ಗೆಡ್ಡೆ ಬೆಳೆಯುವ ಋತುವು ಸೆಪ್ಟೆಂಬರ್ ಸುಮಾರಿಗೆ ನಡೆಯುವ ಕೊಯ್ಲಿನ ಆರಂಭದೊಂದಿಗೆ ಕೊನೆಗೊಳ್ಳುತ್ತದೆ. ಕೆಲವೊಂದು ನಿದರ್ಶನಗಳಲ್ಲಿ, ಕೊಯ್ಲು ಮಾಡುವಿಕೆ ಮತ್ತು ಸಂಸ್ಕರಣಾ ಕಾರ್ಯಗಳು ಮಾರ್ಚ್‌ವರೆಗೆ ಮುಂದುವರಿಯುತ್ತವೆ. ಸಂಸ್ಕರಣೆ ಘಟಕದ ಸಾಮರ್ಥ್ಯದ ಲಭ್ಯತೆ ಮತ್ತು ಹವಾಮಾನ ಈ ಎರಡೂ ಸಹ, ಕೊಯ್ಲು ಮಾಡುವಿಕೆ ಮತ್ತು ಸಂಸ್ಕರಣೆಯ ಅವಧಿಯ ಮೇಲೆ ಪ್ರಭಾವ ಬೀರುತ್ತವೆ; ಕೊಯ್ಲು ಮಾಡಿದ ಬೀಟ್‌ ಗೆಡ್ಡೆಯನ್ನು ಸಂಸ್ಕರಣಗೊಳ್ಳುವವರೆಗೆ ಉದ್ಯಮವು ಇಡಬಲ್ಲದಾದರೂ, ಹಿಮದಿಂದ-ಹಾನಿಗೊಳಗಾದ ಬೀಟ್‌ ಗೆಡ್ಡೆಯು ಪರಿಣಾಮಕಾರಿಯಾಗಿ ಸಂಸ್ಕರಿಸಲಾಗದ ಸ್ಥಿತಿಗೆ ತಲುಪುತ್ತದೆ.
ಐರೋಪ್ಯ ಒಕ್ಕೂಟವು (EU) ಪ್ರಪಂಚದ ಎರಡನೇ-ಅತಿದೊಡ್ಡ ಸಕ್ಕರೆ ರಫ್ತುದಾರ ಎನಿಸಿಕೊಂಡಿದೆ. ಪೂರೈಕೆ ಮತ್ತು ಬೇಡಿಕೆ, ಹಾಗೂ ಒಂದು ಬೆಲೆಯನ್ನು ಸರಿಹೊಂದಿಸುವ ಸಲುವಾಗಿ, ಸದಸ್ಯ ದೇಶಗಳ ಉತ್ಪಾದನೆಗೆ ಸಂಬಂಧಿಸಿದಂತೆ ಗರಿಷ್ಟ ಪಾಲುಗಳನ್ನು ಐರೋಪ್ಯ ಒಕ್ಕೂಟದ ಸಾಮಾನ್ಯ ಕೃಷಿ ನೀತಿಯು ನಿಗದಿಪಡಿಸುತ್ತದೆ. ಹೆಚ್ಚುವರಿ ಉತ್ಪಾದನೆಯ ಪಾಲನ್ನು ಯುರೋಪ್‌ ರಫ್ತುಮಾಡುತ್ತದೆ (2003ರಲ್ಲಿ ಇದು ಸರಿಸುಮಾರು 5 ದಶಲಕ್ಷ ಟನ್ನುಗಳಷ್ಟಿತ್ತು). ಇದರಲ್ಲೊಂದು ಭಾಗವಾದ "ಪಾಲು" ಸಕ್ಕರೆಯು ಉದ್ಯಮ ಲೆವಿ ಸಂಗ್ರಹಣೆಗಳಿಂದ ಸಹಾಯಧನವನ್ನು ಪಡೆಯುತ್ತದೆ ಮತ್ತು ಬಾಕಿ ಉಳಿದ ಭಾಗವು (ಸರಿಸುಮಾರು ಅರ್ಧಭಾಗ) ಸಹಾಯಧನದ ನೆರವಿಲ್ಲದೆಯೇ ಮಾರುಕಟ್ಟೆ ಬೆಲೆಗಳಲ್ಲಿ "C ಪಾಲು" ಸಕ್ಕರೆ ಎಂಬುದಾಗಿ ಮಾರಾಟವಾಗುತ್ತದೆ. ಈ ಸಹಾಯಧನಗಳು ಮತ್ತು ಒಂದು ಹೆಚ್ಚಿನ ಆಮದು ಸುಂಕಪಟ್ಟಿಯಿಂದಾಗಿ, ಇತರ ದೇಶಗಳು EU ಸಂಸ್ಥಾನಗಳಿಗೆ ರಫ್ತುಮಾಡುವುದು ಕಷ್ಟಕರವಾಗಿದೆ, ಅಥವಾ ಪ್ರಪಂಚ ಮಾರುಕಟ್ಟೆಗಳಲ್ಲಿ ಯುರೋಪಿಯನ್ನರೊಂದಿಗೆ ಸ್ಪರ್ಧಿಸುವುದು ಇತರ ದೇಶಗಳಿಗೆ ಸವಾಲಿನ ಕೆಲಸವಾಗಿದೆ.
ಅಮೆರಿಕಾ ಸಂಯುಕ್ತ ಸಂಸ್ಥಾನವು ತನ್ನ ಉತ್ಪಾದಕರಿಗೆ ಒತ್ತಾಸೆಯಾಗಿ ನಿಲ್ಲಲು ಉನ್ನತವಾದ ಸಕ್ಕರೆ ಬೆಲೆಗಳನ್ನು ನಿಗದಿಪಡಿಸುತ್ತದೆ; ಇದರ ಪರಿಣಾಮವಾಗಿ ಸಕ್ಕರೆಯ ಅನೇಕ ಹಿಂದಿನ ಬಳಕೆದಾರರು ಮೆಕ್ಕೆಜೋಳದ ಪಾಕಕ್ಕೆ ಬದಲಾಯಿಸಿಕೊಂಡಿದ್ದಾರೆ (ಪಾನೀಯ ತಯಾರಕರು) ಅಥವಾ ದೇಶದಿಂದ ಹೊರನಡೆದಿದ್ದಾರೆ (ಸಕ್ಕರೆ ಮಿಠಾಯಿ ತಯಾರಕರು).
ಸಕ್ಕರೆ ಮತ್ತು HFCS ನಡುವಿನ ಸ್ಪರ್ಧೆಯ ರಾಜಕೀಯ
ಫ್ರಕ್ಟೋಸ್‌‌ ಕಾಕಂಬಿಗಳಿಂದ ಅಥವಾ ಕಾರ್ಯರೂಪದ ಘಟಕಾಂಶಗಳು ಮತ್ತು ಉನ್ನತ-ಗಾಢತೆಯ ಸಿಹಿಕಾರಿಗಳ ಸಂಯೋಜನೆಗಳಂಥ ಇತರ ಸಿಹಿಕಾರಿಗಳಿಂದ, ಅಮೆರಿಕಾದ ಔದ್ಯಮಿಕ ಆಹಾರ ಉತ್ಪಾದನೆಯಲ್ಲಿ ಸುಕ್ರೋಸ್‌‌ ಆಂಶಿಕವಾಗಿ ಪಲ್ಲಟಗೊಳಿಸಲ್ಪಟ್ಟಿದೆ. U.S.ನ ಸಕ್ಕರೆಗೆ ಸರ್ಕಾರದ ವತಿಯಿಂದ ನೀಡಲಾಗಿರುವ ಸಹಾಯಧನಗಳು ಹಾಗೂ ವಿದೇಶಿ ಸಕ್ಕರೆಯ ಮೇಲೆ ಹೇರಲಾಗಿರುವ ಒಂದು ಆಮದು ಸುಂಕಪಟ್ಟಿಯು ಈ ಬದಲಾವಣೆಗೆ ಕಾರಣವಾಗಿದ್ದು, ಈ ಕ್ರಮದಿಂದಾಗಿ ಪ್ರಪಂಚದ ಉಳಿದ ಭಾಗಗಳಲ್ಲಿ ಇರುವುದಕ್ಕಿಂತ ಹೆಚ್ಚಿನ ಮಟ್ಟಗಳಿಗೆ ಸುಕ್ರೋಸ್‌‌ನ ಬೆಲೆಯ ಮಟ್ಟಗಳು ಏರಿಕೆಯಾಗಿವೆ. ಕೃತಕವಾಗಿ ಹೆಚ್ಚಿಸಲ್ಪಟ್ಟಿರುವ ಸುಕ್ರೋಸ್‌‌ನ ಬೆಲೆಯ ಕಾರಣದಿಂದಾಗಿ, ಅನೇಕ ಸಿಹಿಕಾರಿ ಅನ್ವಯಗಳಿಗೆ ಸಂಬಂಧಿಸಿದಂತೆ HFCS ಬೆಲೆ-ಪರಿಣಾಮಕಾರಿಯಾಗಿರುವುದು ಕಂಡುಬಂದಿದೆ.
ಕಬ್ಬು
6ನೇ ಶತಮಾನದ BCಯಿಂದಲೂ, ರಸವನ್ನು ಸಂಗ್ರಹಿಸುವ ಮತ್ತು ಶೋಧಿಸುವ ದೃಷ್ಟಿಯಿಂದ, ಕಬ್ಬಿನ ಸಕ್ಕರೆಯ ಉತ್ಪಾದಕರು ಕೊಯ್ಲು ಮಾಡಿದ ಸಸ್ಯದ ಮೂಲದ್ರವ್ಯವನ್ನು ಕಬ್ಬಿನಿಂದ ಹಿಂಡಿದ್ದಾರೆ. ನಂತರದಲ್ಲಿ ಅಶುದ್ಧತೆಗಳನ್ನು ತೆಗೆದುಹಾಕಲು ಅವರು ದ್ರವವನ್ನು (ಅನೇಕವೇಳೆ ಸುಣ್ಣದೊಂದಿಗೆ (ಕ್ಯಾಲ್ಷಿಯಂ ಆಕ್ಸೈಡ್‌)) ಸಂಸ್ಕರಿಸುತ್ತಾರೆ ಮತ್ತು ನಂತರ ಅದನ್ನು ಸಮರೂಪಗೊಳಿಸುತ್ತಾರೆ. ನಂತರ ರಸವನ್ನು ಕುದಿಸುವುದರಿಂದಾಗಿ, ಗಸಿಯು ತಳಭಾಗದಲ್ಲಿ ನೆಲೆಗೊಂಡು ಹೂಳೆತ್ತುಗದಿಂದ ಅದನ್ನು ಮೇಲಕ್ಕೆ ತರುವಲ್ಲಿ ಅನುವುಮಾಡಿಕೊಡುತ್ತದೆ, ಮತ್ತು ಅದೇ ವೇಳೆಗೆ ಸಾರವನ್ನು ತೆಗೆವ ಪ್ರಕ್ರಿಯೆಯನ್ನು ಕೈಗೊಳ್ಳಲು ಅನುವುಮಾಡಿಕೊಡುವಂತೆ ಮೇಲ್ಮೈಗೆ ಬುರುಗು ಏರುತ್ತದೆ. ತಂಪಾಗಿಸುವಿಕೆಯ ಅವಧಿಯಲ್ಲಿ ತೊಳಸುವಿಕೆಯ ಪ್ರಕ್ರಿಯೆಯನ್ನು ಕೈಗೊಳ್ಳುವಾಗ, ದ್ರವವು ಸ್ಫಟಿಕೀಭವಿಸಿ ಸಕ್ಕರೆಯ ಹರಳುಗಳು ತಯಾರಾಗುತ್ತವೆ. ಸ್ಫಟಿಕೀಭವಿಸದ ಕಾಕಂಬಿಯನ್ನು ಅಪಕೇಂದ್ರಕ ಸಾಧನಗಳು (ಸೆಂಟ್ರಿಫ್ಯೂಜ್‌ಗಳು) ವಾಡಿಕೆಯಂತೆ ತೆಗೆದುಹಾಕುತ್ತವೆ. ಹೀಗೆ ಉತ್ಪನ್ನಗೊಂಡ ಸಕ್ಕರೆಯನ್ನು ಅದಿರುವ ರೀತಿಯಲ್ಲಿಯೇ ಬಳಸುವಂತಾಗಲು ಉತ್ಪಾದಕರು ಮಾರಾಟಮಾಡಬಹುದು, ಅಥವಾ ಲಘುವಾದ ದರ್ಜೆಗಳನ್ನು ಉತ್ಪಾದಿಸಲು ಅದನ್ನು ಮತ್ತಷ್ಟು ಸಂಸ್ಕರಿಸಬಹುದು. ಈ ಸಂಸ್ಕರಣಾ ಪ್ರಕ್ರಿಯೆಯು ಮತ್ತೊಂದು ದೇಶದಲ್ಲಿನ ಮತ್ತೊಂದು ಕಾರ್ಖಾನೆಯಲ್ಲಿ ನಡೆಯಬಹುದು. ಚೀನಾದಲ್ಲಿ, ವ್ಯವಸಾಯಕ್ಕೆ ಸಂಬಂಧಿಸಿದ ಪಟ್ಟಿಯಲ್ಲಿ ಕಬ್ಬಿಗೆ ನಾಲ್ಕನೇ ಸ್ಥಾನವು ದೊರಕಿದೆ.
ಬೀಟ್‌ ಗೆಡ್ಡೆ
ಬೀಟ್‌ ಗೆಡ್ಡೆಯ ಸಕ್ಕರೆಯ ಉತ್ಪಾದಕರು ತೊಳೆಯಲ್ಪಟ್ಟ ಬೀಟ್‌ ಗೆಡ್ಡೆಗಳನ್ನು ಹೆಚ್ಚುತ್ತಾರೆ, ನಂತರ ಬಿಸಿನೀರಿನ ನೆರವಿನೊಂದಿಗೆ ಒಂದು "ಡಿಫ್ಯೂಸರ್‌‌"ನಲ್ಲಿ ಸಕ್ಕರೆಯನ್ನು ಪಡೆಯುತ್ತಾರೆ. ಅಶುದ್ಧತೆಗಳನ್ನು ಅವಕ್ಷೇಪಿಸಲು ಒಂದು ಕ್ಷಾರೀಯ ದ್ರಾವಣವನ್ನು (ಸುಣ್ಣದ ಗೂಡಿನಿಂದ ಪಡೆಯಲಾದ "ಸುಣ್ಣದ ಹಾಲು" ಮತ್ತು ಇಂಗಾಲದ ಡೈಯಾಕ್ಸೈಡ್‌) ಈ ಹಂತದಲ್ಲಿ ಬಳಸಿಕೊಳ್ಳಲಾಗುತ್ತದೆ (ನೋಡಿ: ಇಂಗಾಲೀಕರಣ). ಸೋಸುವಿಕೆಯ ನಂತರ ಕೈಗೊಳ್ಳಲಾಗುವ ಆವಿಯಾಗಿಸುವಿಕೆಯ ಪ್ರಕ್ರಿಯೆಯು, ಸುಮಾರು 70%ನಷ್ಟು ಘನ ಭಾಗಗಳನ್ನು ಒಳಗೊಂಡಿರುವ ಒಂದು ವಸ್ತುವಾಗಿ ರಸವನ್ನು ಸಾಂದ್ರೀಕರಿಸುತ್ತದೆ, ಮತ್ತು ನಿಯಂತ್ರಿತ ಸ್ಫಟಿಕೀಕರಣವು ಸಕ್ಕರೆಯನ್ನು ಪಡೆಯುತ್ತದೆ. ಒಂದು ಅಪಕೇಂದ್ರಕ ಸಾಧನವು ದ್ರವದಿಂದ ಸಕ್ಕರೆ ಹರಳುಗಳನ್ನು ತೆಗೆದುಹಾಕುತ್ತದೆ ಮತ್ತು ಸದರಿ ದ್ರವವು ಸ್ಫಟಿಕೀಕಾರಕ ಹಂತಗಳಲ್ಲಿ ಮರುಬಳಕೆಯಾಗುತ್ತದೆ. ಹೆಚ್ಚಿನ ಪ್ರಮಾಣದಲ್ಲಿ ಸಕ್ಕರೆಯ ತೆಗೆಯುವಿಕೆಯನ್ನು ಆರ್ಥಿಕ ನಿರ್ಬಂಧಗಳು ತಡೆಗಟ್ಟಿದಾಗ, ಕಾಕಂಬಿ ಎಂದು ಈಗ ಕರೆಯಲ್ಪಡುವ, ಉಳಿದುಕೊಂಡಿರುವ ದ್ರವವನ್ನು ತಯಾರಕರು ಎಸೆದುಬಿಡುತ್ತಾರೆ.
ಪರಿಣಾಮ-ರೂಪದ ಬಿಳಿಯ ಸಕ್ಕರೆಯನ್ನು ಜರಡಿಯಾಡುವುದರಿಂದ, ಮಾರಾಟಕ್ಕಾಗಿ ವಿಭಿನ್ನ ದರ್ಜೆಗಳು ಉತ್ಪಾದಿಸಲ್ಪಡುತ್ತವೆ.
ಕಬ್ಬು ಮತ್ತು ಬೀಟ್‌ ಗೆಡ್ಡೆಯ ನಡುವಿನ ಸ್ಪರ್ಧೆ
ಬೀಟ್‌ ಗೆಡ್ಡೆಯಿಂದ ಮತ್ತು ಕಬ್ಬಿನಿಂದ ಉತ್ಪಾದಿಸಲ್ಪಟ್ಟ ಸಂಪೂರ್ಣವಾಗಿ ಸಂಸ್ಕರಿಸಿದ ಸಕ್ಕರೆಗಳ ನಡುವಿನ ವ್ಯತ್ಯಾಸವನ್ನು ಹೇಳುವುದು ಕಷ್ಟಕರವಾಗುತ್ತದೆ. ಇಂಗಾಲದ ಸಮಸ್ಥಾನಿ ವಿಶ್ಲೇಷಣೆಯು ಇದನ್ನು ಕಂಡುಹಿಡಿಯಲು ಇರುವ ಒಂದು ಮಾರ್ಗವಾಗಿದೆ. C4 ಇಂಗಾಲ ಸ್ಥಿರೀಕರಣವನ್ನು ಕಬ್ಬು ಬಳಸಿದರೆ, C3 ಇಂಗಾಲ ಸ್ಥಿರೀಕರಣವನ್ನು ಬೀಟ್‌ ಗೆಡ್ಡೆಯು ಬಳಸುತ್ತದೆ; ಇದು ಸುಕ್ರೋಸ್‌‌ನಲ್ಲಿನ 13c ಮತ್ತು 12c ಸಮಸ್ಥಾನಿಗಳ ಒಂದು ವಿಭಿನ್ನ ಅನುಪಾತಕ್ಕೆ ಕಾರಣವಾಗುತ್ತದೆ. ಐರೋಪ್ಯ ಒಕ್ಕೂಟದ ಸಹಾಯಧನಗಳು ಮೋಸದ ರೀತಿಯಲ್ಲಿ ದುರುಪಯೋಗವಾಗುವುದನ್ನು ಪತ್ತೆಹಚ್ಚಲು ಅಥವಾ ಕಲಬೆರಕೆ ಮಾಡಿದ ಹಣ್ಣಿನ ರಸದ ಪತ್ತೆಹಚ್ಚುವಿಕೆಯಲ್ಲಿ ನೆರವಾಗಲು ಕೆಲವೊಂದು ಪರೀಕ್ಷೆಗಳನ್ನು ಬಳಸಲಾಗುತ್ತದೆ.
ಸಿಹಿ ಬೀಟ್‌ಗೆಡ್ಡೆಯ ಉತ್ಪಾದನೆಗೆ ಬೇಕಾಗುವುದಕ್ಕಿಂತ ಸರಿಸುಮಾರು ನಾಲ್ಕು ಪಟ್ಟುಗಳಷ್ಟು ಹೆಚ್ಚಿನ ಪ್ರಮಾಣದ ನೀರು ಕಬ್ಬಿನ ಉತ್ಪಾದನೆಗೆ ಬೇಕಾಗುತ್ತದೆ; ಆದ್ದರಿಂದ ಕಬ್ಬಿನ ಸಕ್ಕರೆಯನ್ನು ಸಾಂಪ್ರದಾಯಿಕವಾಗಿ ಉತ್ಪಾದಿಸಿರುವ ಕೆಲವೊಂದು ದೇಶಗಳಲ್ಲಿ (ಈಜಿಪ್ಟ್‌‌‌‌‌‌ನಂಥವು), ಬೀಟ್‌ ಗೆಡ್ಡೆಯ ಹೊಸ ಸಕ್ಕರೆ ಕಾರ್ಖಾನೆಗಳು ನಿರ್ಮಾಣವಾಗುತ್ತಿರುವುದು ಕಂಡುಬರುತ್ತಿದೆ. ಮತ್ತೊಂದೆಡೆ, ಬಿಸಿ ಹವಾಮಾನಗಳನ್ನು ಕಬ್ಬು ಉತ್ತಮವಾದ ರೀತಿಯಲ್ಲಿ ಸಹಿಸಿಕೊಳ್ಳುತ್ತದೆ. ಕೆಲವೊಂದು ಸಕ್ಕರೆ ಕಾರ್ಖಾನೆಗಳು ಕಬ್ಬು ಮತ್ತು ಸಿಹಿ ಬೀಟ್‌ಗೆಡ್ಡೆಗಳೆರಡನ್ನೂ ಸಂಸ್ಕರಿಸುತ್ತವೆ ಮತ್ತು ಆ ರೀತಿಯಲ್ಲಿ ತಮ್ಮ ಸಂಸ್ಕರಣಾ ಅವಧಿಯನ್ನು ವಿಸ್ತರಿಸಿಕೊಳ್ಳುತ್ತವೆ.
ಅಪ್ಪಟ ಬೀಟ್‌ ಗೆಡ್ಡೆಯ ಸಕ್ಕರೆಯ ಚಿಲ್ಲರೆ ಮಾರಾಟದ ಮೂಲಗಳನ್ನು ಕಂಡುಕೊಳ್ಳುವುದು ನಾಜೂಕಾದ ಕೆಲಸವಾಗಿದೆ. ಕೆಲವೊಂದು ಬ್ರಾಂಡ್‌ಗಳು ತಮ್ಮ ಉತ್ಪನ್ನಕ್ಕೆ "ಅಪ್ಪಟ ಕಬ್ಬಿನ" ಸಕ್ಕರೆ ಎಂಬುದಾಗಿ ಸ್ಪಷ್ಟವಾಗಿ ಹಣೆಪಟ್ಟಿ ಅಂಟಿಸುತ್ತವೆ, ಆದರೆ ಬೀಟ್‌ ಗೆಡ್ಡೆಯ ಸಕ್ಕರೆಗೆ ಹೆಚ್ಚಿನಂಶ ಎಲ್ಲ ಸಮಯಗಳಲ್ಲೂ ಸರಳವಾಗಿ ಸಕ್ಕರೆ ಅಥವಾ ಅಪ್ಪಟ ಸಕ್ಕರೆ ಎಂಬುದಾಗಿ ಹಣೆಪಟ್ಟಿ ನೀಡಲಾಗುತ್ತದೆ. ಆದರೆ, ಬೀಟ್‌ ಗೆಡ್ಡೆಯ ಸಕ್ಕರೆಯನ್ನು-ಉತ್ಪಾದಿಸುವ 5 ಪ್ರಮುಖ ಕಂಪನಿಗಳೊಂದಿಗೆ ನಡೆಸಿದ ಸಂದರ್ಶನಗಳು ಹೊರಗೆಡಹಿದ ಮಾಹಿತಿಯ ಅನುಸಾರ, ಬಹುಪಾಲು ಮಳಿಗೆಯ ಬ್ರಾಂಡ್‌ಗಳು ಅಥವಾ "ಖಾಸಗಿ ಕಂಪನಿಯ" ಸಕ್ಕರೆ ಉತ್ಪನ್ನಗಳು ಅಪ್ಪಟ ಬೀಟ್‌ ಗೆಡ್ಡೆಯ ಸಕ್ಕರೆಗಳಾಗಿವೆ. ಸಕ್ಕರೆಯನ್ನು ತಯಾರಿಸಿದ ಕಂಪನಿ ಮತ್ತು ಯಾವ ಘಟಕದಿಂದ ಆ ಸಕ್ಕರೆಯು ಬಂದಿತು ಎಂಬುದನ್ನು ಗುರುತಿಸಲು ಗುಂಪು ಸಂಕೇತವನ್ನು ಬಳಸಬಹುದಾಗಿದ್ದು, ಇದು ಮಳಿಗೆಯಲ್ಲಿ ಬೀಟ್‌ ಗೆಡ್ಡೆಯ ಸಕ್ಕರೆಯನ್ನು ಗುರುತಿಸುವಲ್ಲಿ ಬುದ್ಧಿವಂತ ಗಿರಾಕಿಗೆ ನೆರವಾಗುತ್ತದೆ.
ಪಾಕಶಾಲೆಯ ಸಕ್ಕರೆಗಳು
ಕಚ್ಚಾ ಸಕ್ಕರೆಗಳು ಎಂದು ಕರೆಯಲ್ಪಡುವ ಪ್ರಭೇದಗಳು, ಮೂಲ ಪಾಕವನ್ನು ಶುದ್ಧಗೊಳಿಸಿ ತಯಾರಿಸಲಾಗುವ ಹಳದಿಯಿಂದ ಕಂದುಬಣ್ಣದವರೆಗಿನ ಸಕ್ಕರೆಗಳನ್ನು ಒಳಗೊಳ್ಳುತ್ತವೆ; ಮೂಲ ಕಾಕಂಬಿಯನ್ನು ಕುದಿಸುವುದರಿಂದ ಮತ್ತು ಕನಿಷ್ಟತಮ ರಾಸಾಯನಿಕ ಸಂಸ್ಕರಣೆಯೊಂದಿಗೆ ಅದು ಒಂದು ಸ್ಫಟಿಕೀಯ ಅಥವಾ ಹರಳುರೂಪದ ಘನವಾಗಿ ಮಾರ್ಪಡುವವರೆಗೆ ಅದನ್ನು ಶಾಖದ ನೆರವಿನೊಂದಿಗೆ ಒಣಗಿಸುವುದರಿಂದ ಈ ಬಗೆಯ ಸಕ್ಕರೆಗಳು ರೂಪುಗೊಳ್ಳುತ್ತವೆ. ಕಚ್ಚಾ ಬೀಟ್‌ ಗೆಡ್ಡೆಯ ಸಕ್ಕರೆಗಳು ಸಿಹಿ ಬೀಟ್‌ಗೆಡ್ಡೆಯ ರಸದ ಸಂಸ್ಕರಣೆಯಿಂದ ರೂಪುಗೊಳ್ಳುತ್ತವೆಯಾದರೂ, ಅವು ಬಿಳಿಯ ಸಕ್ಕರೆಗೆ ಇರುವ ಮಾರ್ಗದಲ್ಲಿ ನ ಮಧ್ಯಸ್ಥವಸ್ತುಗಳಾಗಿ ಪರಿಗಣಿಸಲ್ಪಡುತ್ತವೆ. ಕಚ್ಚಾ ಸಕ್ಕರೆಯ ಬಗೆಗಳಲ್ಲಿ ಡೆಮೆರೇರ, ಮುಸ್ಕೊವಾಡೊ , ಮತ್ತು ಟರ್ಬಿನ್ಯಾಡೊ ಮೊದಲಾದವು ಸೇರಿವೆ. ಇಂಥ ವಿಶಿಷ್ಟ ಗುಣದ ಸಕ್ಕರೆಗಳನ್ನು ಮಾರಿಷಸ್‌ ಮತ್ತು ಮಾಳವಿ ದೇಶಗಳು ಗಮನಾರ್ಹವಾದ ಪ್ರಮಾಣಗಳಲ್ಲಿ ರಫ್ತು ಮಾಡುತ್ತವೆ. ತಯಾರಕರು ಕಚ್ಚಾ ಸಕ್ಕರೆಯನ್ನು ಒಂದು ಹರಳುಹರಳಾದ ಪುಡಿಗಿಂತ ಹೆಚ್ಚಾಗಿ, ಕೆಲವೊಮ್ಮೆ ಅಚ್ಚುಗಳ ಸ್ವರೂಪದಲ್ಲಿ ತಯಾರಿಸುತ್ತಾರೆ; ಸಕ್ಕರೆ ಮತ್ತು ಕಾಕಂಬಿಯನ್ನು ಜೊತೆಯಾಗಿ ಎರಕದ ಅಚ್ಚುಗಳಿಗೆ ಸುರಿದು, ಸದರಿ ಮಿಶ್ರಣವು ಒಣಗಲು ಅವಕಾಶ ಮಾಡಿಕೊಡುವ ಮೂಲಕ ಇದು ತಯಾರಿಸಲ್ಪಡುತ್ತದೆ. ಇದು ಸಕ್ಕರೆಯ-ಹಲ್ಲೆಗಳು ಅಥವಾ ಅಚ್ಚುಗಳಾಗಿ ರೂಪುಗೊಳ್ಳುತ್ತದೆ. ಇದನ್ನು ಭಾರತದಲ್ಲಿ ಬೆಲ್ಲ ಅಥವಾ ಗೂಡ್‌‌  ಎಂದು ಕರೆದರೆ, ಚೀನಾದಲ್ಲಿ ಪಿಂಗ್‌ಬಿಯಾನ್‌ ಟ್ಯಾಂಗ್‌‌  ಎಂದೂ, ಮತ್ತು ಲ್ಯಾಟಿನ್‌ ಅಮೆರಿಕಾದ ವಿಭಿನ್ನ ಭಾಗಗಳಲ್ಲಿ ಪನೇಲ, ಪನೊಚಾ , ಪೈಲ್‌‌ , ಪಿಲೋನ್ಸಿಲೊ  ಮತ್ತು ಪಾವೊ-ಡೆ-ಅಕ್ಯುಕಾರ್‌‌  ಎಂಬುದಾಗಿಯೂ ಕರೆಯಲಾಗುತ್ತದೆ. ದಕ್ಷಿಣ ಅಮೆರಿಕಾದಲ್ಲಿ, ತೋಟಗಳಲ್ಲಿ ಬೆಳೆಯಲಾದ ಕಬ್ಬಿನಿಂದ ತಯಾರಿಸಿದ, ಬಿಸಿಮಾಡದ ನಿಜವಾದ ಕಚ್ಚಾ ಸಕ್ಕರೆಯು ಒಂದು ಬೃಹತ್‌‌ ಮಾರುಕಟ್ಟೆ-ಪಾಲನ್ನು ಹೊಂದಿಲ್ಲ.
ಪ್ಲಾಂಟೇಷನ್‌ ವೈಟ್‌, ಹರಳು ಸಕ್ಕರೆ , ಅಥವಾ ಉತ್ಕೃಷ್ಟ ಸಕ್ಕರೆ ಎಂದೂ ಕರೆಯಲ್ಪಡುವ ಗಿರಣಿಯ ಬಿಳಿ ಸಕ್ಕರೆ ಯು ಕಚ್ಚಾ ಸಕ್ಕರೆಯನ್ನು ಒಳಗೊಂಡಿರುತ್ತದೆ; ಇದಕ್ಕೆ ಸಂಬಂಧಿಸಿದ ಉತ್ಪಾದನೆ ಪ್ರಕ್ರಿಯೆಯು ಬಣ್ಣದಿಂದ ಕೂಡಿದ ಅಶುದ್ಧತೆಗಳನ್ನು ತೆಗೆದುಹಾಕುವುದಿಲ್ಲ, ಆದರೆ ಅದರ ಬದಲಿಗೆ ಗಂಧಕ ಡೈಯಾಕ್ಸೈಡ್‌‌ಗೆ ಒಡ್ಡುವ ಮೂಲಕ ಸಕ್ಕರೆಯನ್ನು ಬಿಳಿದಾಗಿಸಲಾಗುತ್ತದೆ. ಇದು ಕಬ್ಬು-ಬೆಳೆಯುವ ಪ್ರದೇಶಗಳಲ್ಲಿನ ಅತ್ಯಂತ ಸಾಮಾನ್ಯ ಸ್ವರೂಪದ ಸಕ್ಕರೆಯಾಗಿದ್ದರೂ, ಈ ಉತ್ಪನ್ನವನ್ನು ಉತ್ತಮವಾದ ರೀತಿಯಲ್ಲಿ ದಾಸ್ತಾನಿಡಲಾಗುವುದಿಲ್ಲ, ಇಲ್ಲವೇ ರವಾನಿಸಲಾಗುವುದಿಲ್ಲ; ಕೆಲವು ವಾರಗಳ ನಂತರ, ಬಣ್ಣ ಬದಲಾಯಿಸುವಿಕೆ ಮತ್ತು ಪರಸ್ಪರ ಅಂಟಿಕೊಳ್ಳುವಿಕೆಯೆಡೆಗೆ ಇದರ ಅಶುದ್ಧತೆಗಳು ಒಲವು ತೋರುತ್ತವೆ.
ಭಾರತದಲ್ಲಿ ಮತ್ತು ದಕ್ಷಿಣ ಏಷ್ಯಾದ ಇತರ ದೇಶಗಳಲ್ಲಿ ಸಾಮಾನ್ಯವಾಗಿರುವ ಬ್ಲಾಂಕೊ ಡೈರೆಕ್ಟೊ ಎಂಬ ಹೆಸರಿನ ಒಂದು ಬಿಳಿಯ ಸಕ್ಕರೆಯು, ಫಾಸ್ಫೇಟೀಕರಣ  ಎಂಬ ಪ್ರಕ್ರಿಯೆಯನ್ನು ಬಳಸಿಕೊಂಡು ಕಬ್ಬಿನ ರಸದಿಂದ ಆಚೆಗೆ ಅನೇಕ ಅಶುದ್ಧತೆಗಳನ್ನು ಒತ್ತರಿಸಿ ಹೊರತೆಗೆಯುವ ಮೂಲಕ ಬರುತ್ತದೆ; ಬೀಟ್‌ ಗೆಡ್ಡೆಯ ಸಕ್ಕರೆಯ ಸಂಸ್ಕರಣೆಯಲ್ಲಿ ಬಳಸಲಾಗುವ ಇಂಗಾಲೀಕರಣ ಕೌಶಲವನ್ನು ಹೋಲುವಂತಿರುವ ಫಾಸ್ಫೇಟೀಕರಣವು, ಫಾಸ್ಫಾರಿಕ್‌‌ ಆಮ್ಲ ಮತ್ತು ಕ್ಯಾಲ್ಷಿಯಂ ಹೈಡ್ರಾಕ್ಸೈಡ್‌ ಜೊತೆಗಿನ ಒಂದು ಸಂಸ್ಕರಣವಾಗಿದೆ. ಸುಕ್ರೋಸ್‌‌ ಪರಿಶುದ್ಧತೆಗೆ ಸಂಬಂಧಿಸಿದಂತೆ ಹೇಳುವುದಾದರೆ, ಬ್ಲಾಂಕೊ ಡೈರೆಕ್ಟೊ ಸಕ್ಕರೆಯು ಗಿರಣಿಯ ಬಿಳಿಯ ಸಕ್ಕರೆಗಿಂತ ಹೆಚ್ಚು ಪರಿಶುದ್ಧವಾಗಿದೆಯಾದರೂ, ಸಂಸ್ಕರಿಸಿದ ಬಿಳಿಯ ಸಕ್ಕರೆಗಿಂತ ಕಡಿಮೆ ಪರಿಶುದ್ಧವಾಗಿದೆ.
ಸಂಸ್ಕರಿಸಿದ ಬಿಳಿಯ ಸಕ್ಕರೆ ಯು ಉತ್ತರ ಅಮೆರಿಕಾ ಮಾತ್ರವೇ ಅಲ್ಲದೇ ಯುರೋಪ್‌ನಲ್ಲಿ ಬಳಸಲ್ಪಡುತ್ತಿರುವ ಅತ್ಯಂತ ಸಾಮಾನ್ಯ ಸ್ವರೂಪದ ಸಕ್ಕರೆಯಾಗಿದೆ. ಕಚ್ಚಾ ಸಕ್ಕರೆಯನ್ನು ಕರಗಿಸಿ, ನಂತರ ಬ್ಲಾಂಕೊ ಡೈರೆಕ್ಟೊ ಸಕ್ಕರೆಗೆ ಸಂಬಂಧಿಸಿದಂತೆ ಬಳಸಲಾಗುವ ವಿಧಾನವನ್ನು ಹೋಲುವ, ಫಾಸ್ಫಾರಿಕ್‌‌ ಆಮ್ಲದ ಒಂದು ವಿಧಾನದ ನೆರವಿನಿಂದ ಅದನ್ನು ಶುದ್ಧೀಕರಿಸುವ ಮೂಲಕ ಸಂಸ್ಕರಿಸಿದ ಸಕ್ಕರೆಯನ್ನು ತಯಾರಿಸಬಹುದು; ಅಷ್ಟೇ ಅಲ್ಲ, ಸದರಿ ಶುದ್ಧೀಕರಣದ ಪ್ರಕ್ರಿಯೆಗಾಗಿ ಕ್ಯಾಲ್ಷಿಯಂ ಹೈಡ್ರಾಕ್ಸೈಡ್‌ ಮತ್ತು ಇಂಗಾಲದ ಡೈಯಾಕ್ಸೈಡ್‌ನ್ನು ಒಳಗೊಂಡಿರುವ ಒಂದು ಇಂಗಾಲೀಕರಣ ಪ್ರಕ್ರಿಯೆಯನ್ನು, ಅಥವಾ ಸೋಸುವಿಕೆಯ ವಿಭಿನ್ನ ಕಾರ್ಯತಂತ್ರಗಳನ್ನೂ ಸಹ ಬಳಸಿಕೊಳ್ಳಬಹುದು. ಸಂಸ್ಕರಣೆಯ ಪ್ರಕ್ರಿಯೆಯನ್ನು ಎಲ್ಲಿ ನೆರವೇರಿಸಲಾಗುತ್ತದೆ ಎಂಬುದನ್ನು ಆಧರಿಸಿ, ಪಟುಗೊಳಿಸಿದ ಇಂಗಾಲ ಅಥವಾ ಮೂಳೆಯ ಇದ್ದಿಲಿನ ಒಂದು ಪದರದ ಮೂಲಕ ಸೋಸುವುದರಿಂದ ಇದು ಮತ್ತಷ್ಟು ಶುದ್ಧೀಕರಿಸಲ್ಪಡುತ್ತದೆ. ಒಂದು ಮಧ್ಯಸ್ಥವಸ್ತುವಿನ ಕಚ್ಚಾ ಹಂತದ ನೆರವಿಲ್ಲದೆಯೇ, ಬೀಟ್‌ ಗೆಡ್ಡೆಯ ಸಕ್ಕರೆಯ ಸಂಸ್ಕರಣಾಗಾರಗಳು ಸಂಸ್ಕರಿಸಿದ ಬಿಳಿಯ ಸಕ್ಕರೆಯನ್ನು ನೇರವಾಗಿ ಉತ್ಪಾದಿಸುತ್ತವೆ. ವಿಶಿಷ್ಟವೆಂಬಂತೆ, ಸಂಸ್ಕರಿಸಿದ ಬಿಳಿಯ ಸಕ್ಕರೆಯು ಹರಳು ಹರಳಾಗಿಸಿದ ಸಕ್ಕರೆ ಯಾಗಿ ಮಾರಲ್ಪಡುತ್ತದೆ; ಪರಸ್ಪರ ಅಂಟಿಕೊಳ್ಳುವಿಕೆಯನ್ನು ತಡೆಗಟ್ಟಲು ಇದನ್ನು ಒಣಗಿಸಿರಲಾಗಿರುತ್ತದೆ.
ಯಾವ ಉದ್ದೇಶಕ್ಕಾಗಿ ಬಳಸಲ್ಪಡುತ್ತದೆ ಎಂಬುದನ್ನು ಆಧರಿಸಿ, ಮನೆ ಮತ್ತು ಔದ್ಯಮಿಕ ಬಳಕೆಗೆ ಸಂಬಂಧಿಸಿದಂತೆ, ಹರಳು ಹರಳಾಗಿಸಿದ ಸಕ್ಕರೆಯು ಹರಳಿನ ವಿಭಿನ್ನ ಗಾತ್ರಗಳಲ್ಲಿ ಬರುತ್ತದೆ:
ಒಂದು ಪ್ರಮಾಣಕವಾಗಿಸಿದ ಪ್ರಮಾಣದ ಅನುಕೂಲಕರವಾದ ಬಳಕೆಗೆ ಸಂಬಂಧಿಸಿದಂತೆ, ಸಕ್ಕರೆಯ ಘನಾಕೃತಿಯ ಗಟ್ಟಿಗಳು ಅಥವಾ ಉಂಡೆಗಳನ್ನೂ ಸಹ ಚಿಲ್ಲರೆ ಮಾರಾಟಗಾರರು ಮಾರಾಟಮಾಡುತ್ತಾರೆ. ಸಕ್ಕರೆಯ ಪಾಕದೊಂದಿಗೆ ಸಕ್ಕರೆಯ ಹರಳುಗಳನ್ನು ಬೆರೆಸುವ ಮೂಲಕ ಘನಾಕೃತಿಯ ಸಕ್ಕರೆಯ ಗಟ್ಟಿಗಳ ಪೂರೈಕೆದಾರರು ಅವನ್ನು ತಯಾರಿಸುತ್ತಾರೆ. ಜಾಕುಬ್‌ ಕ್ರಿಸ್ಟೋಫ್‌ ರಾಡ್ ಎಂಬಾತ 1841ರಲ್ಲಿ ಆಸ್ಟ್ರಿಯಾದ ಸಾಮ್ರಾಜ್ಯದ (ಇದನ್ನೇ ಈಗ ಝೆಕ್‌ ಗಣರಾಜ್ಯ ಎಂದು ಕರೆಯಲಾಗುತ್ತದೆ) ಅವಧಿಯಲ್ಲಿ ಸಕ್ಕರೆಯ ಘನಾಕೃತಿಯ ಗಟ್ಟಿಗಳನ್ನು ಕಂಡುಹಿಡಿದ.
ಕಂದು ಸಕ್ಕರೆಗಳು ಸಕ್ಕರೆಯ ಸಂಸ್ಕರಣದ ಕೊನೆಯ ಹಂತಗಳಿಂದ ಬರುತ್ತವೆ; ಗಮನಾರ್ಹವಾದ ಕಾಕಂಬಿ ಅಂಶದೊಂದಿಗೆ ಸೂಕ್ಷ್ಮ ಹರಳುಗಳನ್ನು ಸಕ್ಕರೆಯು ರೂಪಿಸಿದಾಗ, ಅಥವಾ ಒಂದು ಕಬ್ಬಿನ ಕಾಕಂಬಿಯ ಪಾಕದೊಂದಿಗೆ ಸಂಸ್ಕರಿಸಿದ ಬಿಳಿಯ ಸಕ್ಕರೆಯನ್ನು ಲೇಪಿಸುವುದರಿಂದ ಕಂದು ಸಕ್ಕರೆಗಳು ರೂಪುಗೊಳ್ಳುತ್ತವೆ. ಕಾಕಂಬಿ ಅಂಶದ ಪ್ರಮಾಣವು ಹೆಚ್ಚುತ್ತಾ ಹೋದಂತೆ, ಅವುಗಳ ಬಣ್ಣ ಮತ್ತು ರುಚಿ ಗಾಢವಾಗುತ್ತಾ ಹೋಗುತ್ತದೆ ಮತ್ತು ತೇವಾಂಶ-ಹಿಡಿದಿಟ್ಟುಕೊಳ್ಳುವ ಅವುಗಳ ಗುಣಲಕ್ಷಣಗಳೂ ಹೆಚ್ಚುತ್ತಾ ಹೋಗುತ್ತವೆ. ವಾತಾವರಣಕ್ಕೆ ಒಂದು ವೇಳೆ ಒಡ್ಡಿದರೆ ಕಂದು ಸಕ್ಕರೆಗಳು ಗಡುಸಾಗುವ ಪ್ರವೃತ್ತಿಯನ್ನು ತೋರುತ್ತವೆಯಾದರೂ, ಸೂಕ್ತ ನಿರ್ವಹಣೆ ಮಾಡುವುದರಿಂದ ಇದರ ಕ್ರಮವ್ಯತ್ಯಾಸ ಮಾಡಬಹುದು ಅಥವಾ ಈ ಪ್ರವೃತ್ತಿಯನ್ನು ಬದಲಾಯಿಸಬಹುದು.
ಕರಗಿದ ಸಕ್ಕರೆಯ ಅಂಶ
ಒಂದು ಅವರೋಹಿತ ಸಂವೇದಕವನ್ನು ಬಳಸಿಕೊಂಡು ಬ್ರಿಕ್ಸ್‌‌ ಡಿಗ್ರಿಗಳನ್ನು ಮಾಪನ ಮಾಡಲಾಗುತ್ತದೆ. ಒಂದು ಸಾಂದ್ರತೆ ಅಥವಾ ವಕ್ರೀಕರಣ ಸೂಚಿಯ ಅಳೆಯುವಿಕೆಯಿಂದ ಮಾಡಲಾದ ಬ್ರಿಕ್ಸ್‌‌ ಡಿಗ್ರಿಗಳಿಗೆ ಈ ಅಳೆಯುವಿಕೆಯು ಸಮೀಕರಿಸುವುದಿಲ್ಲ, ಏಕೆಂದರೆ ಎಲ್ಲಾ ಕರಗಿದ ಘನವಸ್ತುಗಳನ್ನು ಮಾಪನ ಮಾಡುವುದಕ್ಕೆ ಬದಲಾಗಿ ಕರಗಿದ ಸಕ್ಕರೆಯ ಸಾಂದ್ರತೆಯನ್ನು ಇದು ನಿರ್ದಿಷ್ಟವಾಗಿ ಮಾಪನ ಮಾಡುತ್ತದೆ. ಒಂದು ವಕ್ರೀಕರಣಮಾಪಕವನ್ನು ಬಳಸುವಾಗ, ಅದರ ಬಳಕೆದಾರರು ದೊರೆತ ಫಲಿತಾಂಶವನ್ನು "ವಕ್ರೀಕರಣಮಾಪನದ ಒಣಗಿಸಿದ ವಸ್ತು" (ರಿಫ್ರಾಕ್ಟೋಮೆಟ್ರಿಕ್‌ ಡ್ರೈಡ್‌ ಸಬ್‌ಸ್ಟೆನ್ಸ್‌‌-RDS) ಎಂಬುದಾಗಿ ದಾಖಲಿಸಬೇಕಾಗುತ್ತದೆ. 20 °Bx RDSಗಳಷ್ಟು ಪ್ರಮಾಣವನ್ನು ಒಂದು ದ್ರವವು ಹೊಂದಿದೆ ಎಂದು ಯಾರಾದರೂ ಉಲ್ಲೇಖಿಸಬಹುದು. ಒಣಗಿಸಿದ ಒಟ್ಟು ಘನವಸ್ತುಗಳ ತೂಕದಿಂದ ಮಾಡಿದ ಪ್ರತಿಶತದ ಒಂದು ಮಾಪನಕ್ಕೆ ಇದು ಉಲ್ಲೇಖಿಸಲ್ಪಡುತ್ತದೆ ಮತ್ತು, ಇದು ಒಂದು ಅವರೋಹಿತ ವಿಧಾನದ ಮೂಲಕ ನಿರ್ಣಯಿಸಲ್ಪಟ್ಟ ಬ್ರಿಕ್ಸ್‌‌ ಡಿಗ್ರಿಗಳನ್ನು ತಾಂತ್ರಿಕವಾಗಿ ಹೋಲುವಂತಿಲ್ಲದಿದ್ದರೂ, ಸುಕ್ರೋಸ್‌‌ ಅಂಶದ ಒಂದು ನಿಖರವಾದ ಅಳತೆಯನ್ನು ನೀಡುತ್ತದೆ; ಏಕೆಂದರೆ ವಾಸ್ತವವಾಗಿ ಸುಕ್ರೋಸ್‌‌ ಒಣಗಿಸಿದ ಘನಗಳ ಬಹುಪಾಲನ್ನು ರೂಪಿಸುತ್ತದೆ. ಹೊಂದಿಕೆಯಾಗುವ ಬ್ರಿಕ್ಸ್‌‌ ಅಳೆಯುವಿಕೆಯ ಅವರೋಹಿತ ಸಂವೇದಕದ ಉದಯವು, ಒಂದು ನೇರ ಅಳೆಯುವಿಕೆ ವಿಧಾನವನ್ನು ಬಳಸಿಕೊಂಡು ಉತ್ಪನ್ನಗಳಲ್ಲಿ ಕರಗಿದ ಸಕ್ಕರೆಯ ಪ್ರಮಾಣವನ್ನು ಅಳೆಯುವಿಕೆಯುವ ವಿಧಾನವನ್ನು ಮಿತವ್ಯಯದ ಅಥವಾ ಒಪ್ಪವಾಗಿ ಬಳಸುವ ವಿಧಾನವನ್ನಾಗಿಸಿದೆ.
ತೂಕ/ರಾಶಿ ಪ್ರಮಾಣ ಸಂಬಂಧವನ್ನು ಗಟ್ಟಿಗೊಳಿಸುವಿಕೆ
ಕಣದ ಗಾತ್ರದಲ್ಲಿನ ಬದಲಾವಣೆ ಹಾಗೂ ತೇವಾಂಶದ ಒಳಗೊಳ್ಳುವಿಕೆಯ ಕಾರಣದಿಂದಾಗಿ, ಪಾಕಶಾಲೆಯ ವಿಭಿನ್ನ ಸಕ್ಕರೆಗಳು ವಿಭಿನ್ನ ಸಾಂದ್ರತೆಗಳನ್ನು ಹೊಂದಿರುತ್ತವೆ.
ತೂಕ ಪರಿವರ್ತನೆಗಳಿಗೆ ಸಂಬಂಧಿಸಿದಂತೆ ಡೊಮೈನೊ ಷುಗರ್‌ ಕಂಪನಿಯು ಈ ಕೆಳಕಂಡ ಪ್ರಮಾಣವನ್ನು ಹುಟ್ಟುಹಾಕಿದೆ:
ಸಕ್ಕರೆಯ (ಸುಕ್ರೋಸ್‌‌) ಉತ್ಪಾದನೆಯ ಇತಿಹಾಸ
ಕಬ್ಬಿನ ಮಾಧುರ್ಯವನ್ನು ಸವಿಯಲು ಜನರು ಕಚ್ಚಾ ಕಬ್ಬನ್ನು ಅಗಿಯುತ್ತಾರೆ. ಸಕ್ಕರೆಯನ್ನು ಸ್ಫಟಿಕೀಕರಿಸುವುದು ಅಥವಾ ಹರಳಾಗಿಸುವುದು ಹೇಗೆ ಎಂಬುದನ್ನು 350 ADಯ ಸುಮಾರಿಗೆ ಗುಪ್ತ ರಾಜವಂಶದ ಅವಧಿಯಲ್ಲಿ ಭಾರತೀಯರು ಕಂಡುಹಿಡಿದರು.
ಕಬ್ಬು ಮೂಲತಃ, ಉಷ್ಣವಲಯದ ಪ್ರದೇಶಗಳಾದ ದಕ್ಷಿಣ ಏಷ್ಯಾ ಮತ್ತು ಆಗ್ನೇಯ ಏಷ್ಯಾಗಳಿಗೆ ಸೇರಿದ ಬೆಳೆಯಾಗಿತ್ತು. ವಿಭಿನ್ನ ತಾಣಗಳಲ್ಲಿ ವಿಭಿನ್ನ ಜಾತಿಗಳು ಹುಟ್ಟಿಕೊಂಡವು ಎಂದು ತೋರುತ್ತದೆ; S. ಬಾರ್ಬೆರಿ ಜಾತಿಯು ಭಾರತದಲ್ಲಿ ಹುಟ್ಟಿಕೊಂಡರೆ, S. ಎಡ್ಯೂಲ್‌‌  ಮತ್ತು S. ಅಫಿಷಿಯನೇರಮ್‌  ಜಾತಿಗಳು ನ್ಯೂಗಿನಿಯಾದ ಮೂಲವನ್ನು ಹೊಂದಿದ್ದವು.
ಭಾರತದಲ್ಲಿ ಆಚರಣೆಯಲ್ಲಿದ್ದ ಸಕ್ಕರೆಯ ಉತ್ಪಾದನೆಯ ಕೌಶಲಗಳನ್ನು ಮುಸ್ಲಿಂ ಕೃಷಿ ಕ್ರಾಂತಿಯ ಅವಧಿಯಲ್ಲಿ ಅರಬ್‌‌ ಉದ್ಯಮಿಗಳು ಅಳವಡಿಸಿಕೊಂಡರು ಮತ್ತು ಅವನ್ನು ನಂತರ ಪರಿಷ್ಕರಿಸಿ, ಒಂದು ಬೃಹತ್‌‌-ಪ್ರಮಾಣದ ಉದ್ಯಮವಾಗಿ ರೂಪಾಂತರಿಸಿದರು. ಮೊದಲ ಬೃಹತ್‌‌ ಪ್ರಮಾಣದ ಸಕ್ಕರೆ ಗಿರಣಿಗಳು, ಸಂಸ್ಕರಣಾಗಾರಗಳು, ಕಾರ್ಖಾನೆಗಳು ಮತ್ತು ನೆಡುತೋಪುಗಳನ್ನು ಅರಬರು ಸ್ಥಾಪಿಸಿದರು.
1390ರ ದಶಕದಲ್ಲಿ ಉತ್ತಮವಾದ ಗಾಣವೊಂದರ ಬೆಳವಣಿಗೆಯು ಕಂಡುಬಂದು, ಅದು ಕಬ್ಬಿನಿಂದ ಪಡೆಯಲಾದ ರಸದ ಪ್ರಮಾಣವನ್ನು ದ್ವಿಗುಣಗೊಳಿಸಿತು. ಸಕ್ಕರೆ ಸಂಬಂಧಿತ ಸಸ್ಯಗಳ ನೆಡುತೋಪುಗಳ ಆರ್ಥಿಕ ವಿಸ್ತರಣೆಯು ಆಂಡಲ್ಯೂಸಿಯಾಗೆ ಮತ್ತು ಆಲ್‌ಗಾರ್ವೆಗೆ ಆಗುವಲ್ಲಿ ಇದು ಅನುವುಮಾಡಿಕೊಟ್ಟಿತು. 1420ರ ದಶಕದಲ್ಲಿ ಸಕ್ಕರೆಯ ಉತ್ಪಾದನೆಯು ಕೆನರಿ ದ್ವೀಪಗಳು, ಮದೀರಾ ಮತ್ತು ಅಜೋರ್ಸ್‌‌ ಪ್ರದೇಶಗಳಿಗೆ ವಿಸ್ತರಿಸಲ್ಪಟ್ಟಿತು.
1625ರ ನಂತರ, ಕಬ್ಬನ್ನು ದಕ್ಷಿಣ ಅಮೆರಿಕಾದಿಂದ ಕೆರಿಬಿಯನ್‌ ದ್ವೀಪಗಳಿಗೆ ಡಚ್ಚರು ಒಯ್ದರು; ಅಲ್ಲಿ ಕಬ್ಬು ನಂತರ ಬಾರ್ಬಡೋಸ್‌‌‌‌‌‌ನಿಂದ ವರ್ಜಿನ್‌ ದ್ವೀಪಗಳವರೆಗೆ ಬೆಳೆಯಲ್ಪಟ್ಟಿತು. ಅಮೆರಿಕಾ ಖಂಡಗಳಲ್ಲಿ ಯುರೋಪಿಯನ್ನರ ವಸಾಹತುಗಾರಿಕೆಯು ಕಂಡುಬರುವುದರೊಂದಿಗೆ, ಕೆರಿಬಿಯನ್‌‌ ದ್ವೀಪಗಳು ಪ್ರಪಂಚದಲ್ಲೇ ಸಕ್ಕರೆಯ ಅತಿದೊಡ್ಡ ಮೂಲವಾಗಿ ಹೊರಹೊಮ್ಮಿದವು. ಗುಲಾಮ ಕಾರ್ಮಿಕರನ್ನು ಬಳಸಿಕೊಂಡು ಕಬ್ಬನ್ನು ಪೂರೈಸುವಲ್ಲಿ ಈ ದ್ವೀಪಗಳು ಸಮರ್ಥವಾದವು ಮತ್ತು ಪೂರ್ವ ದೇಶಗಳಿಂದ ಆಮದು ಮಾಡಿಕೊಳ್ಳಲ್ಪಟ್ಟ ಕಬ್ಬಿನ ಸಕ್ಕರೆಗಿಂತಲೂ ಬಹಳಷ್ಟು ಕಡಿಮೆ ಬೆಲೆಗಳಲ್ಲಿ ಸಕ್ಕರೆಯನ್ನು ಇವು ಉತ್ಪಾದಿಸಿದವು.
ಹದಿನೆಂಟನೇ ಶತಮಾನದ ಅವಧಿಯಲ್ಲಿ, ಸಕ್ಕರೆಯು ಅಗಾಧವಾಗಿ ಜನಪ್ರಿಯವಾಯಿತು ಮತ್ತು ಸಕ್ಕರೆ ಮಾರುಕಟ್ಟೆಯು ಉತ್ಕರ್ಷಗಳ ಒಂದು ಸರಣಿಯನ್ನೇ ಕಂಡಿತು. ಬೃಹತ್ತಾದ ಕೆರಿಬಿಯನ್‌ ದ್ವೀಪಗಳಲ್ಲಿ ಸಕ್ಕರೆ ತಯಾರಿಕೆಗೆ ಸಂಬಂಧಿಸಿದ ಸಸ್ಯಗಳ ನೆಡುತೋಪುಗಳನ್ನು ಯುರೋಪಿಯನ್ನರು ಹುಟ್ಟುಹಾಕುತ್ತಿದ್ದಂತೆ, ಬೆಲೆಗಳು ಕುಸಿದವು, ವಿಶೇಷವಾಗಿ ಬ್ರಿಟನ್‌ನಲ್ಲಿ ಈ ಸನ್ನಿವೇಶವು ಕಂಡುಬಂತು. ಹದಿನೆಂಟನೇ ಶತಮಾನದ ವೇಳೆಗೆ, ಸಮಾಜದ ಎಲ್ಲಾ ವರ್ಗಗಳೂ ಸಹ ಹಿಂದೆ ಭೋಗಸಾಮಗ್ರಿಯ ಸ್ವರೂಪದ ಉತ್ಪನ್ನವೆನಿಸಿಕೊಂಡಿದ್ದ ಸಕ್ಕರೆಯ ಸಾಮಾನ್ಯ ಬಳಕೆದಾರರಾಗಿದ್ದವು. ಮೊದಲಿಗೆ ಬ್ರಿಟನ್‌‌ನಲ್ಲಿನ ಬಹುಪಾಲು ಸಕ್ಕರೆಯು ಚಹಾದ ವಲಯದ ಕಡೆಗೆ ತೆರಳಿತಾದರೂ, ನಂತರದಲ್ಲಿ ಮಿಠಾಯಿ ತಯಾರಿಕೆ ಮತ್ತು ಚಾಕೊಲೇಟ್‌‌‌‌ಗಳು ಅತೀವವಾಗಿ ಜನಪ್ರಿಯವಾದವು. ಪೂರೈಕೆದಾರರು ಸಾಮಾನ್ಯವಾಗಿ ಘನ ಶಂಕುಗಳ ಸ್ವರೂಪದಲ್ಲಿ ಸಕ್ಕರೆಯನ್ನು ಮಾರಾಟ ಮಾಡಿದರು ಮತ್ತು ಅವನ್ನು ತುಣುಕುಗಳಾಗಿ ಒಡೆಯಲು ಬಳಕೆದಾರರಿಗೆ ಸಕ್ಕರೆ ಗುಬುಟು ಎಂದು ಕರೆಯಲ್ಪಡುವ ಒಂದು ಚಿಮುಟದ-ರೀತಿಯ ಸಾಧನದ ಅಗತ್ಯವು ಕಂಡುಬಂದಿತು.
18ನೇ ಶತಮಾನದ ಅಂತ್ಯದ ವೇಳೆಗೆ ಪ್ರಾರಂಭಿಸಲ್ಪಟ್ಟ ಸಕ್ಕರೆಯ ಉತ್ಪಾದನಾ ಕ್ರಮವು ಕ್ರಮೇಣ ಹೆಚ್ಚಿನ ರೀತಿಯಲ್ಲಿ ಯಾಂತ್ರೀಕೃತಗೊಂಡಿತು. 1768ರಲ್ಲಿ, ಜಮೈಕಾದಲ್ಲಿನ ಸಕ್ಕರೆ ಗಿರಣಿಯೊಂದಕ್ಕೆ ಉಗಿ ಎಂಜಿನ್‌‌ ನೆರವಿನಿಂದ ಮೊದಲು ವಿದ್ಯುತ್ತನ್ನು ಒದಗಿಸಲಾಗಿತ್ತು, ಮತ್ತು ಕೆಲವೇ ದಿನಗಳ ನಂತರ ಸಂಸ್ಕರಣಾ ಶಾಖದ ಒಂದು ಮೂಲವಾಗಿ ನೇರ ಸುಡುವಿಕೆಯನ್ನು ಉಗಿ ವ್ಯವಸ್ಥೆಯು ಪಲ್ಲಟಗೊಳಿಸಿತು. ಅದೇ ಶತಮಾನದ ಅವಧಿಯಲ್ಲಿ, ಇತರ ಬೆಳೆಗಳಿಂದ ಸಕ್ಕರೆಯನ್ನು ಉತ್ಪಾದಿಸುವ ಪ್ರಯೋಗ-ಪರೀಕ್ಷೆಗಳಿಗೆ ಯುರೋಪಿಯನ್ನರು ಕೈಹಾಕಿದರು. ಆಂಡ್ರಿಯಾಸ್‌ ಮಾರ್ಗ್‌ಗ್ರಾಫ್ ಎಂಬಾತ ಬೀಟ್‌ ರೂಟ್‌‌‌ನಲ್ಲಿ ಸುಕ್ರೋಸ್‌ನ್ನು ಗುರುತಿಸಿದ ಮತ್ತು ಫ್ರಾಂಜ್‌ ಅಕಾರ್ಡ್‌ ಎಂಬ ಅವನ ವಿದ್ಯಾರ್ಥಿಯು ಸಿಲೇಷಿಯಾದಲ್ಲಿ ಒಂದು ಸಿಹಿ ಬೀಟ್‌ಗೆಡ್ಡೆ ಸಂಸ್ಕರಣಾ ಕಾರ್ಖಾನೆಯನ್ನು ನಿರ್ಮಿಸಿದ. ಆದಾಗ್ಯೂ, ನೆಪೋಲಿಯನ್‌ ಕಾಲದ ಯುದ್ಧಗಳ ಅವಧಿಯಲ್ಲಿ, ಫ್ರಾನ್ಸ್‌‌ ಮತ್ತು ಯುರೋಪ್‌ ಖಂಡಕ್ಕೆ ಕೆರಿಬಿಯನ್‌‌ ಸಕ್ಕರೆಯ ಪೂರೈಕೆಯು ನಿಲ್ಲಿಸಲ್ಪಟ್ಟಾಗ, ಬೀಟ್‌ ಗೆಡ್ಡೆಯ ಸಕ್ಕರೆಯ ಉದ್ಯಮವು ನಿಜವಾದ ಅರ್ಥದಲ್ಲಿ ಚುರುಕಾಯಿತು. ಇಂದು ಪ್ರಪಂಚದಲ್ಲಿ ಉತ್ಪಾದನೆಯಾಗುತ್ತಿರುವ ಸಕ್ಕರೆಯ ಪೈಕಿ ಸುಮಾರು 30%ನಷ್ಟು ಭಾಗವು ಬೀಟ್‌ ಗೆಡ್ಡೆಗಳಿಂದ ಬರುತ್ತಿದೆ.
ವ್ಯಾಪಾರ ಮತ್ತು ಅರ್ಥಶಾಸ್ತ್ರ
ಐತಿಹಾಸಿಕವಾಗಿ ಹೇಳುವುದಾದರೆ, ಪ್ರಪಂಚದಲ್ಲಿ ಅತ್ಯಂತ ವ್ಯಾಪಕವಾಗಿ-ಮಾರಾಟಗೊಂಡ ವ್ಯಾಪಾರದ ಸರಕುಗಳ ಪೈಕಿ ಒಂದಾಗಿರುವ ಸಕ್ಕರೆಯು, ಶುಷ್ಕ ಸರಕಿಗೆ ಸಂಬಂಧಿಸಿದ ಜಾಗತಿಕ ಮಾರುಕಟ್ಟೆಯಲ್ಲಿ ಸುಮಾರು 2%ನಷ್ಟು ಪಾಲನ್ನು ತನ್ನದಾಗಿಸಿಕೊಂಡಿದೆ. 50 ವರ್ಷಗಳ ಅವಧಿಯಲ್ಲಿ, ಅಂತರರಾಷ್ಟ್ರೀಯ ಮಟ್ಟದಲ್ಲಿನ ಸಕ್ಕರೆ ಬೆಲೆಗಳು ಮಹತ್ತರವಾದ ಚಂಚಲತೆಯನ್ನು ತೋರಿಸಿದ್ದು, ಪ್ರತಿ ಪೌಂಡ್‌ಗೆ ಸುಮಾರು 3 ಸೆಂಟ್ಸ್‌‌ಗಳಿಂದ 60 ಸೆಂಟ್ಸ್‌‌ಗಳನ್ನೂ ಮೀರಿಸಿದ ಮಟ್ಟದವರೆಗೆ ಇವು ತಮ್ಮ ವ್ಯಾಪ್ತಿಯನ್ನು ದಾಖಲಿಸಿವೆ. ಪ್ರಪಂಚದ 180 ದೇಶಗಳ ಪೈಕಿ ಸುಮಾರು 100 ದೇಶಗಳು ಬೀಟ್‌ ಗೆಡ್ಡೆ ಅಥವಾ ಕಬ್ಬಿನಿಂದ ಸಕ್ಕರೆಯನ್ನು ಉತ್ಪಾದಿಸುತ್ತವೆ; ಇನ್ನುಳಿದ ಕೆಲವು ದೇಶಗಳು ಬಿಳಿಯ ಸಕ್ಕರೆಯನ್ನು ಉತ್ಪಾದಿಸುವ ದೃಷ್ಟಿಯಿಂದ ಕಚ್ಚಾ ಸಕ್ಕರೆಯನ್ನು ಸಂಸ್ಕರಿಸುತ್ತವೆ, ಮತ್ತು ಎಲ್ಲಾ ದೇಶಗಳೂ ಸಕ್ಕರೆಯ ಬಳಕೆಯನ್ನು ಮಾಡುತ್ತವೆ. ಪ್ರತಿ ವರ್ಷಕ್ಕೆ ತಲಾ ವ್ಯಕ್ತಿಗೆ ಸಂಬಂಧಿಸಿದಂತೆ ಎಥಿಯೋಪಿಯಾದಲ್ಲಿ ಕಂಡುಬರುವ ಸಕ್ಕರೆಯ ಬಳಕೆಯ ಪ್ರಮಾಣವು 3 ಕಿಲೋಗ್ರಾಂಗಳಷ್ಟಿದ್ದರೆ, ಬೆಲ್ಜಿಯಂನಲ್ಲಿ ಸುಮಾರು 40 ಕಿಲೋಗ್ರಾಂಗಳಷ್ಟಿದೆ. ಮಧ್ಯಮ ಆದಾಯದ ದೇಶಗಳಲ್ಲಿ ಪ್ರತಿ ವರ್ಷಕ್ಕೆ ತಲಾ ವ್ಯಕ್ತಿಗೆ ಸುಮಾರು 35 ಕೆ.ಜಿ.ಗಳಷ್ಟಿರುವ ಒಂದು ಸಮಸ್ಥಿತಿಗೆ ಬರುವವರೆಗೆ, ತಲಾ ಆದಾಯದ ಹೆಚ್ಚಳದೊಂದಿಗೆ ತಲಾ ಬಳಕೆಯ ಪ್ರಮಾಣವೂ ಏರುತ್ತದೆ.
ಅನೇಕ ದೇಶಗಳು ಸಕ್ಕರೆಯ ಉತ್ಪಾದನೆಗೆ ಅತೀವವಾಗಿ ಅನುದಾನ ನೀಡುತ್ತವೆ. ಐರೋಪ್ಯ ಒಕ್ಕೂಟ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು, ಜಪಾನ್‌‌ ಮತ್ತು ಅನೇಕ ಅಭಿವೃದ್ಧಿಶೀಲ ದೇಶಗಳು ಸ್ವದೇಶಿ ಉತ್ಪಾದನೆಗೆ ಅನುದಾನ ನೀಡುತ್ತವೆ ಮತ್ತು ಆಮದುಗಳ ಮೇಲಿನ ಉನ್ನತ ಸುಂಕಪಟ್ಟಿಗಳನ್ನು ನಿರ್ವಹಿಸುತ್ತವೆ. ಈ ದೇಶಗಳಲ್ಲಿನ ಸಕ್ಕರೆ ಬೆಲೆಗಳು ಅನೇಕವೇಳೆ ಅಂತರರಾಷ್ಟ್ರೀಯ ಮಾರುಕಟ್ಟೆಯಲ್ಲಿನ ಬೆಲೆಗಳನ್ನು ಮೂರು ಪಟ್ಟುಗಳಷ್ಟರವರೆಗೆ ಮೀರಿಸಿವೆ; ಇಂದು, ವಿಶ್ವ ಮಾರುಕಟ್ಟೆಯಲ್ಲಿನ ಸಕ್ಕರೆಯ ಭವಿಷ್ಯದ ದಿನಗಳ ಬೆಲೆಗಳು ಪ್ರಸಕ್ತವಾಗಿ ದೃಢವಾಗಿರುವುದರೊಂದಿಗೆ, ಇಂಥ ಬೆಲೆಗಳು ವಿಶಿಷ್ಟವೆಂಬಂತೆ ವಿಶ್ವ ಮಾರುಕಟ್ಟೆಯ ಬೆಲೆಗಳನ್ನು ದುಪ್ಪಟ್ಟು ಪ್ರಮಾಣದಲ್ಲಿ ಮೀರುತ್ತವೆ.
ಅಂತರರಾಷ್ಟ್ರೀಯ ವ್ಯಾಪಾರ ಸಮುದಾಯಗಳ ವ್ಯಾಪ್ತಿಯೊಳಗೆ, ಅದರಲ್ಲೂ ವಿಶೇಷವಾಗಿ ವಿಶ್ವ ವ್ಯಾಪಾರ ಸಂಘಟನೆಯಲ್ಲಿ, ಬ್ರೆಜಿಲ್‌‌ ನೇತೃತ್ವವನ್ನು ಹೊಂದಿರುವ "G20" ದೇಶಗಳು ಬಹಳ ಕಾಲದಿಂದಲೂ ತಮ್ಮದೊಂದು ವಾದವನ್ನು ಮಂಡಿಸಿಕೊಂಡು ಬಂದಿವೆ; ಅದೆಂದರೆ, ಈ ಸಕ್ಕರೆ ಮಾರುಕಟ್ಟೆಗಳು ಕಬ್ಬಿನ ಸಕ್ಕರೆಯ ಆಮದುಗಳನ್ನು ಅತ್ಯಾವಶ್ಯಕವಾಗಿ ಹೊರಗಿಟ್ಟಿರುವುದರಿಂದ, ಮುಕ್ತ ವ್ಯಾಪಾರದ ಅಡಿಯಲ್ಲಿ ಪಡೆಯುವುದಕ್ಕಿಂತಲೂ ಕಡಿಮೆಯಿರುವ ಬೆಲೆಗಳನ್ನು G20 ದೇಶಗಳ ಸಕ್ಕರೆ ಉತ್ಪಾದಕರು ಪಡೆಯಬೇಕಾಗಿ ಬಂದಿದೆ. ಕೆಲವೊಂದು ಅಭಿವೃದ್ಧಿಶೀಲ ರಾಷ್ಟ್ರಗಳು ಹಾಗೂ ಕಡಿಮೆ ಅಭಿವೃದ್ಧಿಯಾಗಿರುವ ದೇಶಗಳು (LDCಗಳು) ತಮ್ಮ ಮಾರುಕಟ್ಟೆಗಳಲ್ಲಿ ನಿರ್ದಿಷ್ಟ ಪ್ರಮಾಣಗಳ ಸಕ್ಕರೆಯನ್ನು ಮಾರಾಟಮಾಡಲು ಅನುವುಮಾಡಿಕೊಡುವ ವ್ಯಾಪಾರ ಒಪ್ಪಂದಗಳನ್ನು, ಐರೋಪ್ಯ ಒಕ್ಕೂಟ ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳೆರಡೂ ನಿರ್ವಹಿಸುವ ಸಂದರ್ಭದಲ್ಲಿಯೇ, ಈ ಆದ್ಯತಾ ವ್ಯಾಪಾರ ಪ್ರಭುತ್ವಗಳಿಂದ ಆಚೆಯಿರುವ ದೇಶಗಳು ತಮ್ಮ ದೂರನ್ನು ಮಂಡಿಸಿದ್ದು, ಈ ವ್ಯವಸ್ಥೆಗಳು ಅಂತರರಾಷ್ಟ್ರೀಯ ವ್ಯಾಪಾರದ "ಅತ್ಯಂತ ಹೆಚ್ಚಿನ ಸವಲತ್ತು ಪಡೆದಿರುವ ರಾಷ್ಟ್ರ"ದ ತತ್ತ್ವವನ್ನು ಉಲ್ಲಂಘಿಸುತ್ತವೆ ಎಂದು ಅವು ತಿಳಿಸಿವೆ. ಇದು ಹಿಂದಿನ ನಿದರ್ಶನಗಳಲ್ಲಿ ಹಲವಾರು ಸುಂಕಪಟ್ಟಿಗಳಿಗೆ ಮತ್ತು ಲೆವಿ ಸಂಗ್ರಹಣೆಗಳಿಗೆ ಕಾರಣವಾಗಿದೆ.
2004ರಲ್ಲಿ, (ಬ್ರೆಜಿಲ್‌‌ ಮತ್ತು ಆಸ್ಟ್ರೇಲಿಯಾಗಳ ನೇತೃತ್ವದ) ಕಬ್ಬಿನ ಸಕ್ಕರೆಯನ್ನು ರಫ್ತುಮಾಡುತ್ತಿರುವ ರಾಷ್ಟ್ರಗಳ ಒಂದು ಗುಂಪಿನ ಪಕ್ಷವನ್ನು WTO ವಹಿಸಿಕೊಂಡಿತು ಮತ್ತು EU ಸಕ್ಕರೆಯ-ಮಾರುಕಟ್ಟೆ ಪ್ರಭುತ್ವ ಹಾಗೂ ಅದರ ಒಡಗೂಡಿದ ACP-EU ಸಕ್ಕರೆಯ ನಿಯಮಾವಳಿ ಅಥವಾ ಶಿಷ್ಟಾಚಾರವನ್ನು (ಇದರ ಅನುಸಾರ, ಆಫ್ರಿಕಾದ ದೇಶಗಳು, ಕೆರಿಬಿಯನ್ ದ್ವೀಪಗಳು‌‌, ಮತ್ತು ಪೆಸಿಫಿಕ್‌ ವಲಯದ ದೇಶಗಳ ಒಂದು ಗುಂಪಿಗೆ ಐರೋಪ್ಯ ಸಕ್ಕರೆ ಮಾರುಕಟ್ಟೆಗೆ ಒಂದು ಆದ್ಯತಾಪೂರ್ವಕವಾದ ಅಥವಾ ರಿಯಾಯಿತಿಯ ಪ್ರವೇಶವು ಲಭ್ಯವಿತ್ತು) ಕಾನೂನುಬಾಹಿರ ಎಂಬುದಾಗಿ ಅದು ನಿರ್ಣಯಿಸಿತು. ಈ ನಿರ್ಣಯಕ್ಕೆ ಮತ್ತು WTOನ ಇತರ ತೀರ್ಮಾನಗಳಿಗೆ ಪ್ರತಿಕ್ರಿಯೆಯಾಗಿ, ಮತ್ತು EU ಸಕ್ಕರೆಯ-ಮಾರುಕಟ್ಟೆ ಪ್ರಭುತ್ವದ ಮೇಲಿನ ಆಂತರಿಕ ಒತ್ತಡಗಳ ಪ್ರಯುಕ್ತ, 2005ರ ಜೂನ್‌ 22ರಂದು ಐರೋಪ್ಯ ಆಯೋಗವು EU ಸಕ್ಕರೆಯ-ಮಾರುಕಟ್ಟೆ ಪ್ರಭುತ್ವಕ್ಕೆ ಸಂಬಂಧಿಸಿದ ಒಂದು ಆಮೂಲಾಗ್ರ ಸುಧಾರಣೆಯನ್ನು ಪ್ರಸ್ತಾವಿಸಿತು; ಬೆಲೆಗಳನ್ನು ಸುಮಾರು 39%ನಷ್ಟು ಕಡಿತಗೊಳಿಸುವುದು ಹಾಗೂ ಎಲ್ಲಾ EU ಸಕ್ಕರೆ ರಫ್ತುಗಳನ್ನು ತೆಗೆದುಹಾಕುವುದು ಇದರಲ್ಲಿ ಸೇರಿತ್ತು. ಆಫ್ರಿಕಾದ ದೇಶಗಳ, ಕೆರಿಬಿಯನ್ ದ್ವೀಪಗಳ‌‌, ಪೆಸಿಫಿಕ್‌ ವಲಯದ ದೇಶಗಳ ಮತ್ತು ಅತ್ಯಂತ ಕಡಿಮೆ ಅಭಿವೃದ್ಧಿಯಾಗಿರುವ ದೇಶಗಳ ಸಕ್ಕರೆ ರಫ್ತುದಾರರು, ಸದರಿ EU ಸಕ್ಕರೆ ಪ್ರಸ್ತಾವನೆಗಳಿಗೆ ನಿರುತ್ಸಾಹದ ಪ್ರತಿಕ್ರಿಯೆಯನ್ನು ನೀಡಿದರು. 2009ರಿಂದ ಅನ್ವಯವಾಗುವಂತೆ, EU ಸಕ್ಕರೆ ಬೆಲೆಗಳನ್ನು 36%ನಷ್ಟು ಕಡಿತಗೊಳಿಸಲು, ಐರೋಪ್ಯ ಒಕ್ಕೂಟಗಳ ಪರಿಷತ್ತು 2005ರ ನವೆಂಬರ್‌ 25ರಂದು ಒಪ್ಪಿಗೆ ನೀಡಿತು. 2007ರಲ್ಲಿ ಕಂಡುಬಂದಂತೆ , U.S. ಸಕ್ಕರೆ ಕಾರ್ಯಸೂಚಿಯು ಸುಧಾರಣೆಗೆ ಸಂಬಂಧಿಸಿದ ಮುಂದಿನ ಗುರಿಯಾಗುವ ಸಾಧ್ಯತೆಯಿದೆ. ಆದಾಗ್ಯೂ, ಕೆಲವೊಂದು ವ್ಯಾಖ್ಯಾನಕಾರರು U.S. ಸಕ್ಕರೆ ಉದ್ಯಮದ ವತಿಯಿಂದ ಬೃಹತ್‌ ಪ್ರಮಾಣದಲ್ಲಿ ವಶೀಲಿಬಾಜಿ ನಡೆಯಬಹುದೆಂದು ನಿರೀಕ್ಷಿಸಿದರು; ಏಕೆಂದರೆ, 2006ರ US ಚುನಾವಣಾ ಸಂದರ್ಭದಲ್ಲಿ U.S. ಸಕ್ಕರೆ ಉದ್ಯಮವು US ಸದನಕ್ಕೆ ಮತ್ತು US ಸೆನೆಟ್‌ನ ಸ್ಥಾನಿಕರಿಗೆ 2.7 ದಶಲಕ್ಷ $ನಷ್ಟು ಮೊತ್ತದ ದೇಣಿಗೆಯನ್ನು ನೀಡಿತ್ತು ಹಾಗೂ ಈ ಮೊತ್ತವು USನ ಆಹಾರ-ಬೆಳೆಗಾರರ ಬೇರಾವುದೇ ಗುಂಪಿನ ದೇಣಿಗೆಗಿಂತ ಹೆಚ್ಚಾಗಿತ್ತು. ಅದರಲ್ಲೂ ವಿಶೇಷವಾಗಿ, ದಿ ಫಂಜುಲ್‌ ಬ್ರದರ್ಸ್‌‌‌‌‌‌ನಂಥ "ಸಕ್ಕರೆ ವಲಯದ ಭಾರೀ ವ್ಯಾಪಾರಿಗಳು" ಪ್ರಸಿದ್ಧ ವಶೀಲಿಗಾರರಲ್ಲಿ ಸೇರಿದ್ದು, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ರಾಜಕೀಯ ವ್ಯವಸ್ಥೆಯಲ್ಲಿನ ಡೆಮೊಕ್ರಾಟಿಕ್‌ ಮತ್ತು ರಿಪಬ್ಲಿಕನ್‌ ಪಕ್ಷಗಳೆರಡಕ್ಕೂ ರಾಜಕೀಯ ದೇಣಿಗೆಯಾಗಿ ಏಕೈಕ ಅತಿದೊಡ್ಡ ವೈಯಕ್ತಿಕ ಅಥವಾ ಪ್ರತ್ಯೇಕ ಕೊಡುಗೆಗಳನ್ನು ನೀಡಿದವರೆಂದು ಹೆಸರಾಗಿದ್ದಾರೆ. .
ಸಕ್ಕರೆಯ ಸಣ್ಣ ಪ್ರಮಾಣಗಳು, ಅದರಲ್ಲೂ ವಿಶೇಷವಾಗಿ ಸಕ್ಕರೆಯ ವಿಶಿಷ್ಟ ಗುಣದ ದರ್ಜೆಗಳು 'ನ್ಯಾಯೋಚಿತ ವ್ಯಾಪಾರ'ದ ಸರಕುಗಳಾಗಿ ಮಾರುಕಟ್ಟೆಯನ್ನು ತಲುಪುತ್ತವೆ; ಅಭಿವೃದ್ಧಿಶೀಲ ಪ್ರಪಂಚದಲ್ಲಿನ ಸಣ್ಣ ರೈತರನ್ನು, ವಾಡಿಕೆಗಿಂತ ದೊಡ್ಡದಿರುವ ಆದಾಯದ ಒಂದು ಭಾಗವು ಬೆಂಬಲಿಸುತ್ತದೆ ಎಂಬ ಗ್ರಹಿಕೆಯೊಂದಿಗೆ ಈ ಉತ್ಪನ್ನಗಳನ್ನು ನ್ಯಾಯೋಚಿತ ವ್ಯಾಪಾರದ ವ್ಯವಸ್ಥೆಯು ಉತ್ಪಾದಿಸುತ್ತದೆ ಮತ್ತು ಮಾರಾಟಮಾಡುತ್ತದೆ. ಆದಾಗ್ಯೂ, "ಫೇರ್‌‌ಟ್ರೇಡ್‌‌" ಎಂಬುದಾಗಿ ಬ್ರಾಂಡ್‌ ಮಾಡಲಾದ ಸಕ್ಕರೆಗೆ ಸಂಬಂಧಿಸಿದಂತೆ ಫೇರ್‌ಟ್ರೇಡ್‌ ಫೌಂಡೇಷನ್‌ ಸಣ್ಣ ರೈತರಿಗೆ ಪ್ರತಿ ಟನ್ನಿಗೆ 60.00$ನಷ್ಟಿರುವ ಒಂದು ಅಧಿಕಮೌಲ್ಯದ ಮೊತ್ತವನ್ನು ಕೊಡುವ ಆಹ್ವಾನವನ್ನು ನೀಡಿರುವ ವೇಳೆಗೇ, U.S. ಸಕ್ಕರೆ ಕಾರ್ಯಸೂಚಿ ಮತ್ತು the ACP ಸಕ್ಕರೆ ನಿಯಮಾವಳಿಯಂಥ ಸರ್ಕಾರಿ ಯೋಜನೆಗಳು, ವಿಶ್ವ ಮಾರುಕಟ್ಟೆಯ ಬೆಲೆಗಳಿಗಿಂತಲೂ ಮೇಲಿನ ಮಟ್ಟದಲ್ಲಿರುವ, ಪ್ರತಿ ಟನ್ನಿಗೆ ಸುಮಾರು 400.00$ನಷ್ಟಿರುವ ಅಧಿಕಮೌಲ್ಯದ ಮೊತ್ತದ ಆಹ್ವಾನವನ್ನು ಮುಂದಿಡುತ್ತವೆ. ಆದಾಗ್ಯೂ, 2007ರ ಸೆಪ್ಟೆಂಬರ್‌ 14ರಂದು ಐರೋಪ್ಯ ಒಕ್ಕೂಟವು ಒಂದು ಪ್ರಕಣೆಯನ್ನು ನೀಡಿ, "ಐರೋಪ್ಯ ಒಕ್ಕೂಟದೊಳಗೆ ಆಮದುಮಾಡಿಕೊಳ್ಳಲಾಗುವ ಸಕ್ಕರೆಯ ಮೇಲಿನ ಎಲ್ಲಾ ಸುಂಕಗಳನ್ನು ಮತ್ತು ಪಾಲುಗಳನ್ನೂ ತಾನು ತೆಗೆದುಹಾಕುವುದಾಗಿ" ತಿಳಿಸಿತು.
ಕೃತಕ ಪರ್ಯಾಯಗಳಿಗೆ ಪ್ರತಿಯಾಗಿ ಸಕ್ಕರೆಯನ್ನು ಪ್ರವರ್ತಿಸಲು, US ಸಕ್ಕರೆ ಒಕ್ಕೂಟವು ಒಂದು ಪ್ರಚಾರಾಂದೋಲನಕ್ಕೆ ಚಾಲನೆ ನೀಡಿದೆ. ಸಕ್ಕರೆ ಸೇವನೆಯ ಋಣಾತ್ಮಕ ಪಾರ್ಶ್ವ-ಪರಿಣಾಮಗಳಿಗೆ ಸಂಬಂಧಿಸಿದ ಅನೇಕ ಸಾಮಾನ್ಯ ನಂಬಿಕೆಗಳಿಗೆ ಸದರಿ ಒಕ್ಕೂಟವು ಈಗ ಹುರುಪಿನಿಂದ ಸವಾಲೊಡ್ಡುತ್ತದೆ. 2007ರ ಪ್ರೈಮ್‌ ಟೈಮ್‌ ಎಮಿ ಅವಾರ್ಡ್ಸ್‌ ಸಂದರ್ಭದಲ್ಲಿ FOX ದೂರದರ್ಶನ ವಾಹಿನಿಯಲ್ಲಿ ಒಂದು ಉನ್ನತ-ಮಟ್ಟದ ದೂರದರ್ಶನ ಜಾಹೀರಾತನ್ನು ಈ ಆಂದೋಲನವು ಪ್ರಸಾರಮಾಡಿತು. "ಸಕ್ಕರೆ: ಸ್ವಭಾವತಃ ಸಿಹಿ" ಎಂಬ, ಸರಕುಮುದ್ರೆಯ ಪದಗುಚ್ಛವನ್ನು ಈ ಸಕ್ಕರೆ ಒಕ್ಕೂಟವು ಬಳಸುತ್ತದೆ.
ಬಾಹ್ಯ ಕೊಂಡಿಗಳು
ವರ್ಗ:ಡೈಸ್ಯಾಕರೈಡ್‌‌ಗಳು ವರ್ಗ:ಸಕ್ಕರೆ ವರ್ಗ:ಸಿಹಿಕಾರಿಗಳು ವರ್ಗ:ಆಹಾರ ವಿಜ್ಞಾನ
ಬನ್ಸ್
ಬನ್ಸ್ ಕರಾವಳಿ ಕರ್ನಾಟಕದ ಪ್ರಸಿದ್ಧ ತಿಂಡಿ. ಮಂಗಳೂರಿನಲ್ಲಿ ಇದರ ಉಗಮವಾದ್ದರಿಂದ ಇದನ್ನು ಮಂಗಳೂರು ಬನ್ಸ್ ಎಂದೂ ಕರೆಯುತ್ತಾರೆ. ಮೃದುವಾಗಿ, ಸಿಹಿಯಾಗಿ, ಪದರಪದರವಾಗಿ ಬನ್ಸ್ ಇರುತ್ತದೆ.
ಮಾಡುವ ವಿಧಾನ
ಮೈದಾ ಅಥವಾ ಗೋಧಿ ಹಿಟ್ಟನ್ನು ಚೆನ್ನಾಗಿ ಕಳಿತ ಬಾಳೆಹಣ್ಣಿನೊಂದಿಗೆ ಕಲಸುತ್ತಾರೆ. ಕಲಸುವಾಗ ಸಕ್ಕರೆ, ಉಪ್ಪು, ಮೊಸರು, ಅಡುಗೆ ಸೋಡಾ, ಜೀರಿಗೆಗಳನ್ನೂ ಸೇರಿಸುತ್ತಾರೆ ಬಾಳೆಹಣ್ಣಿನಲ್ಲಿ ನೀರಿನಂಶವಿರುವುದರಿಂದ ನೀರನ್ನು ಸೇರಿಸುವುದಿಲ್ಲ. ಹಿಟ್ಟನ್ನು ಕಲಸಿ ಕನಿಷ್ಠ 4 ಗಂಟೆಗಳ ಕಾಲ ಬಿಡುತ್ತಾರೆ. ಆಮೇಲೆ ಪೂರಿಯ ಆಕಾರದಲ್ಲಿ ಎಣ್ಣೆಯಲ್ಲಿ ಕರಿಯುತ್ತಾರೆ.
ವಿಧಗಳು
ಸಾಮಾನ್ಯವಾಗಿ ಸ್ವಲ್ಪ ಸಿಹಿಯಾಗಿರುವ ಬನ್ಸ್ ಗಳೇ ಪ್ರಸಿದ್ಧವಾಗಿವೆ. ಸಕ್ಕರೆಯ ಬದಲಿಗೆ ಮೆಣಸಿನ ಪುಡಿಯನ್ನು ಸೇರಿಸಿ ಖಾರ ಬನ್ಸ್ ಕೂಡಾ ಮಾಡುತ್ತಾರೆ.
ತಿನ್ನುವ ಕ್ರಮ
ಕರಾವಳಿ ಕರ್ನಾಟಕದಲ್ಲಿ ಬೆಳಗಿನ ತಿಂಡಿಗೆ ಬನ್ಸ್ ಸೇವಿಸುತ್ತಾರೆ. ಸಂಜೆಯ ಹೊತ್ತು ಚಹದೊಂದಿಗೆ ಬನ್ಸ್ ತಿನ್ನುವ ಅಭ್ಯಾಸವೂ ಇದೆ. ಬನ್ಸ್ ನ್ನು ಚಟ್ನಿ ಅಥವಾ ಸಾಂಬಾರ್ ನೊಂದಿಗೂ ಸೇವಿಸುತ್ತಾರೆ. ಚಟ್ನಿ ಸಾಂಬಾರ್ ಗಳಿಲ್ಲದೆಯೂ ತಿನ್ನಬಹುದು.
ವರ್ಗ:ಖಾದ್ಯ, ತಿನಿಸು ವರ್ಗ:ತಿನಿಸು
ಅಗಸನೂರು
ಅಗಸನೂರು ಇದು ಹಳ್ಳಿಯ ಹೆಸರಾಗಿದ್ದು ಬಳ್ಳಾರಿ ಜಿಲ್ಲೆಯ ಸಿರುಗುಪ್ಪ ತಾಲೂಕಿನಲ್ಲಿದೆ. ಆರ್ಥಿಕವಾಗಿ, ಶೈಕ್ಷಣಿಕವಾಗಿ ಮತ್ತು ಸಾಮಾಜಿಕವಾಗಿ ಹಿಂದುಳಿದಿದೆ. ಈ ಊರಿನ ವಿಶಿಷ್ಟತೆ ಎಂದರೆ, ಇಲ್ಲಿ ಮೊಹರಮ್ ಹಬ್ಬವನ್ನು ಅಕ್ಷರಶಃ ಅದ್ಭುತವಾಗಿ ಆಚರಿಸಲಾಗುತ್ತದೆ. ಈ ಹಬ್ಬವು ಇಲ್ಲಿನ ಜನರ ಏಕತಾ ಮನೋಭಾವಕ್ಕೆ ಹಿಡಿದ ಕನ್ನಡಿಯಾಗಿದೆ. ವರ್ಗ:ಬಳ್ಳಾರಿ ಜಿಲ್ಲೆ ವರ್ಗ:ಸಿರುಗುಪ್ಪ ತಾಲ್ಲೂಕು
ರುಸ್ತುಂ (ಚಲನಚಿತ್ರ)
ರುಸ್ತುಂ 2019 ರ ಕನ್ನಡ ಭಾಷೆಯ ಕ್ರೈಮ್ ಥ್ರಿಲ್ಲರ್ ಚಿತ್ರವಾಗಿದ್ದು, ರವಿವರ್ಮಾ ಅವರು ತಮ್ಮ ನಿರ್ದೇಶನದ ಚೊಚ್ಚಲ ನಿರ್ದೇಶನದಲ್ಲಿ ನಿರ್ದೇಶಿಸಿದ್ದಾರೆ. ಇದನ್ನು ಜಯಣ್ಣ ಕಂಬೈನ್ಸ್ ಬ್ಯಾನರ್ ಅಡಿಯಲ್ಲಿ ಜಯಣ್ಣ ಮತ್ತು ಭೋಗೇಂದ್ರ ನಿರ್ಮಿಸಿದ್ದಾರೆ. ಚಿತ್ರದಲ್ಲಿ ಶಿವ ರಾಜ್‌ಕುಮಾರ್, ವಿವೇಕ್ ಒಬೆರಾಯ್, ಶ್ರದ್ಧಾ ಶ್ರೀನಾಥ್,  ರಚಿತಾ ರಾಮ್ ಮತ್ತು ಮಯೂರಿ ಕ್ಯಾತಾರಿ ಪ್ರಮುಖ ಪಾತ್ರಗಳಲ್ಲಿದ್ದಾರೆ.
ಈ ಚಿತ್ರವು ವಿವೇಕ್ ಒಬೆರಾಯ್, ಮಹೇಂದ್ರನ್, ಹರೀಶ್ ಉತ್ತಮನ್ ಮತ್ತು ಸಾಕ್ಷಿ ಚೌಧರಿ ಅವರ ಕನ್ನಡ ಚೊಚ್ಚಲ ಚಿತ್ರವಾಗಿತ್ತು. ಬಿಹಾರದಲ್ಲಿ ಸಿನಿಮಾದ ಬಹುಭಾಗದ ಹಿನ್ನೆಲೆ ಇರುವ ಮೊದಲ ಕನ್ನಡ ಸಿನಿಮಾ ಇದಾಗಿದೆ. ಚಲನಚಿತ್ರವು ಹಿಂದಿಯಲ್ಲಿ ಚಲನಚಿತ್ರದ ದ್ವಿತೀಯಾರ್ಧದ ಹೆಚ್ಚಿನ ಭಾಗವನ್ನು ಹೊಂದಿದೆ ಎಂದು ಗುರುತಿಸಲಾಗಿದೆ. ಚಿತ್ರ ಯಶಸ್ವಿಯಾದ ನಂತರ ಚಿತ್ರದ ಮುಂದುವರಿದ ಭಾಗವನ್ನು ಘೋಷಿಸಲಾಯಿತು.
ಬಿಡುಗಡೆ
ಚಲನಚಿತ್ರವು 28 ಜೂನ್ 2019 ರಂದು ಬಿಡುಗಡೆಯಾಯಿತು
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೯ ಕನ್ನಡಚಿತ್ರಗಳು
ಬಾಗಲಕೋಟೆ ಜಿಲ್ಲೆಯ ಸಂಶೋಧನಾ ಸಾಹಿತ್ಯ
ದಶಕದ ಸಂಶೋಧನೆ (2001-2010)
2001 ರಲ್ಲಿ ಪ್ರಕಟವಾದ ಡಾ. ಅಶೋಕ ನರೋಡೆ ಅವರ ‘ಏಕಲವ್ಯನ ಪಾತ್ರ ಒಂದು ಅಧ್ಯಯನ’ ಸಂಶೋಧನಾ ಪ್ರಬಂಧದಲ್ಲಿ ಏಕಲವ್ಯನ ಕಥಾ ಪರಂಪರೆಯನ್ನು ಸಂಸ್ಕøತ, ಹಳಗನ್ನಡ, ಜೈನ, ನಡುಗನ್ನಡ ಮತ್ತು ಹೊಸಗನ್ನಡ ಸಾಹಿತ್ಯಗಳಲ್ಲಿಯ ವಿವರಗಳನ್ನು ಸಂಗ್ರಹಿಸಿ ವಿಶ್ಲೇಷಿಸಿದ್ದಾರೆ. ಗುಳೇದಗುಡ್ಡದ ಡಾ. ಆರ್. ಎಸ್. ಅಕ್ಕಮಹಾದೇವಿ ಅವರು 2001 ರಲ್ಲಿ ಡಾ. ವೀರೇಶ ಬಡಿಗೇರ ಅವರ ಮಾರ್ಗದರ್ಶನದಲ್ಲಿ ‘ಅಲಕ್ಷಿತ ವಚನಕಾರ್ತಿಯರ ವಚನಗಳ ಆಶಯ’ ಕುರಿತು ಹಂಪಿ ಕನ್ನಡ ವಿಶ್ವ ವಿದ್ಯಾಲಯದಿಂದ ಪಿಎಚ್.ಡಿ. ಪಡೆದಿದ್ದಾರೆ ಪ್ರಬಂಧ ಪ್ರಕಟವಾಗಿದೆ.ಕರ್ನಾಟಕ ವಿಶ್ವ ವಿದ್ಯಾಲಯದಿಂದ ಪದವಿ ಪಡೆದಿರುವ ಡಾ. ಬಿ.ಎಂ.ಪಾಟೀಲ ಅವರ ‘ವಚನ ಪಿತಾಮಹ ಡಾ. ಫ.ಗು.ಹಳಕಟ್ಟಿ ಅವರ ಬದುಕು ಮತ್ತು ಸಾಹಿತ್ಯ ಮಹಾಪ್ರಬಂಧವು ‘ವಚನ ಗುಮ್ಮಟ’ ಹೆಸರಿನಲ್ಲಿ ಪ್ರಕಟವಾಗಿದೆ. ಡಾ. ಹಳಕಟ್ಟಿಯವರ ಕಾರ್ಯಸಾಧನೆಯನ್ನು ದಾಖಲಿಡುವ ಅಪರೂಪದ ಮಹಾಪ್ರಬಂಧ ಇದಾಗಿದೆ. ಕನ್ನಡ ನವೋದಯ ಕಾವ್ಯಕ್ಕೆ ಜಾನಪದವೇ ಮೂಲ ಪ್ರೇರಣೆ ಪ್ರಭಾವ ಎಂಬುದನ್ನು ಸಾಧಿಸಿವುದರೊಂದಿಗೆ ನವೋದಯ ಕಾವ್ಯದ ನಾಲ್ಕನೆಯ ಕೇಂದ್ರವಾಗಿ ಹಲಸಂಗಿಯನ್ನು ಗುರುತಿಸಿ ವಿಸ್ತøತವಾಗಿ ಅಧ್ಯಯನಕ್ಕೆ ಒಳಪಡಿಸಿದ ಡಾ. ಪ್ರಕಾಶ ಗ. ಖಾಡೆಯವರ ‘ನವೋದಯ ಕಾವ್ಯದ ಮೇಲೆ ಜಾನಪದದ ಪ್ರಭಾವ’ ಸಂಶೋಧನ ಪ್ರಬಂಧಕ್ಕೆ ಹಂಪಿ ಕನ್ನಡ ವಿಶ್ವ ವಿದ್ಯಾಲಯದಿಂದ 2005 ರಲ್ಲಿ ಪಿಎಚ್.ಡಿ. ಪದವಿ ದೊರೆತಿದೆ. 2007 ರಲ್ಲಿ ಮಹಾ ಪ್ರಬಂಧ ಪ್ರಕಟವಾಗಿ 2010 ರಲ್ಲಿ ಪುನಃ ಮುದ್ರಣ ಕಂಡಿದೆ. ಜಾನಪದ ಕ್ಷೇತ್ರದಲ್ಲಿ ಜಿಲ್ಲೆಯಲ್ಲಿ ಅನೇಕ ಸಂಶೋಧನೆಗಳು ನಡೆದಿವೆ. ಡಾ. ಬಿ.ಎಂ.ಹೊಸಮನಿ ಅವರ ‘ವೇಷಗಾರರು ಒಂದು ಅಧ್ಯಯನ’, ಹುನಗುಂದ ಕಾಲೇಜಿನ ಡಾ. ತಿಪ್ಪೇಸ್ವಾಮಿ ಅವರ ‘ಬಳ್ಳಾರಿ ಜಿಲ್ಲೆಯ ಜನಪದ ಗೀತ ಸಂಪ್ರದಾಯಗಳು’, ಡಾ. ಶಂಕರ ಮಾದರ ಅವರ ‘ವಸತಿ ಜಾನಪದ’, ಜಮಖಂಡಿ ಕಾಲೇಜಿನ ಡಾ. ಸದಾಶಿವ ಸಜ್ಜನ ಅವರ ‘ಕ್ರಿಯಾತ್ಮಕ ಜಾನಪದ’, ಮುಧೋಳ ಕಾಲೇಜಿನ ಲಲಿತಾ ಎಂ. ಕಲ್ಯಾಣಶೆಟ್ಟಿ ಅವರ ‘ಜಿ. ಬಿ. ಖಾಡೆ ಸಂಕಲಿತ ಜನಪದ ಸಾಹಿತ್ಯ’ ಸಂಶೋಧನಾ ಪ್ರಬಂಧಗಳು ಗಮನಾರ್ಹವಾಗಿವೆ.
ವರ್ಗ:ಸಾಹಿತ್ಯ
ದೇವೂರ
ದೇವೂರ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ದೇವರ ಹಿಪ್ಪರಗಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕಾಲುವೆ
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಮುಳವಾಡ ಏತ ನೀರಾವರಿ ಕಾಲುವೆ ಕಾಲುವೆಯಿದ್ದು  ಗ್ರಾಮದಲ್ಲಿ  ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜಾಪುರ ಕರ್ನಾಟಕ
ವರ್ಗ:ಮುದ್ದೇಬಿಹಾಳ ತಾಲ್ಲೂಕಿನ ಹಳ್ಳಿಗಳು ವರ್ಗ:ಬಿಜಾಪುರ ಜಿಲ್ಲೆ ವರ್ಗ:ಮುದ್ದೇಬಿಹಾಳ ತಾಲ್ಲೂಕು
ಸೌರಭ್ ಸಿಂಗ್ ಶೇಖಾವತ್
ಕೆಸಿ, ಎಸ್‌ಸಿ, ಎಸ್‌ಎಂ, ವಿಎಸ್‌ಎಂ ಬ್ರಿಗೇಡಿಯರ್ ಸೌರಭ್ ಸಿಂಗ್ ಶೇಖಾವತ್ ಅವರು ಪ್ಯಾರಾ (ವಿಶೇಷ ಪಡೆ) ಮತ್ತು ಪರ್ವತಾರೋಹಿಗಳ ೨೧ ನೇ ಬೆಟಾಲಿಯನ್‌ನ ಭಾರತೀಯ ಸೇನಾಧಿಕಾರಿ.
ವೃತ್ತಿ
೧೯೯೨ ರಲ್ಲಿ ಚೆನ್ನೈನ ಆಫೀಸರ್ಸ್ ಟ್ರೈನಿಂಗ್ ಅಕಾಡೆಮಿಯಿಂದ ಯುಪಿಎಸ್ಸಿ ಕಂಬೈನ್ಡ್ ಡಿಫೆನ್ಸ್ ಸರ್ವೀಸಸ್ ಎಕ್ಸಾಮಿನೇಷನ್ ಮೂಲಕ ಮೇ 1992 ರಲ್ಲಿ ಎರಡನೇ ಲೆಫ್ಟಿನೆಂಟ್ ಆಗಿ ಶೇಖಾವತ್ ಅವರನ್ನು ನಿಯೋಜಿಸಲಾಯಿತು ಮತ್ತು ೧೧ ಜೂನ್ ೧೯೯೬ ರಂದು ಲೆಫ್ಟಿನೆಂಟ್ ಮತ್ತು ೧೧ ಜೂನ್ ೧೯೯೯ ರಂದು ಕ್ಯಾಪ್ಟನ್ ಆಗಿ ಬಡ್ತಿ ಪಡೆದರು. ಅವರು ೧೧ ಜೂನ್ ೨೦೦୭ ರಂದು ಲೆಫ್ಟಿನೆಂಟ್-ಕರ್ನಲ್ ಮತ್ತು 6 ಜನವರಿ ೨೦೧೦ ರಂದು ಕರ್ನಲ್ ಆಗಿ ಬಡ್ತಿ ಪಡೆದರು (ಜನವರಿ ೧ ರಿಂದ ಹಿರಿತನ). ಮಾರ್ಚ್ ೨೦೨೦ ರಲ್ಲಿ ಅವರನ್ನು ಬ್ರಿಗೇಡಿಯರ್ ಹುದ್ದೆಗೆ ಬಡ್ತಿ ನೀಡಲಾಯಿತು.
ಅವರು ೨೦೦೧, ೨೦೦೩ ಮತ್ತು ೨೦೦೫ ರಲ್ಲಿ ಮೂರು ಬಾರಿ ಎವರೆಸ್ಟ್ ಶಿಖರವನ್ನು ಏರಿದ್ದಾರೆ. ಅವರು ಆಫ್ರಿಕಾದ ಅತ್ಯುನ್ನತ ಶಿಖರವಾದ ಕಿಲಿಮಂಜಾರೊ ಮತ್ತು ಆಲ್ಪ್ಸ್ ಮತ್ತು ಪಶ್ಚಿಮ ಯುರೋಪಿನ ಅತ್ಯುನ್ನತ ಶಿಖರವಾದ ಮಾಂಟ್ ಬ್ಲಾಂಕ್ ಅನ್ನು ಸಹ ಏರಿದ್ದಾರೆ. ಅಕ್ಟೋಬರ್ ೨೦೦೯ ರಲ್ಲಿ ಅವರು ಕಝಕ್ಸ್ತಾನ್ ಮಾರ್ಬಲ್ ವಾಲ್ ಶಿಖರದ   ಕಿಸ್ತಾನ್ ಶಿಖರವನ್ನು ಅಳೆಯಲು ಜಂಟಿ ಇಂಡೋ-ಕ ಕಝಕ್ ತಂಡವನ್ನು ಮುನ್ನಡೆಸಿದರು.
ಬಲಿಪಶು ಹಕ್ಕು
ಇಬ್ಬರು ಮಾಜಿ ಸೇನಾ ಮುಖ್ಯಸ್ಥರಾದ ಜನರಲ್ ಆರೋಪಿಸಿ ಶೇಖಾವತ್ ಅವರು ರಕ್ಷಣಾ ಸಚಿವಾಲಯಕ್ಕೆ ದೂರು ಸಲ್ಲಿಸಿದ್ದರು. ಬಿಕ್ರಮ್ ಸಿಂಗ್ ಮತ್ತು ಜನರಲ್. ದಲ್ಬೀರ್ ಸಿಂಗ್, ಮತ್ತು ಹಿರಿಯ ಸೇವೆ ಸಲ್ಲಿಸುತ್ತಿರುವ ಅಧಿಕಾರಿ, ಲೆಫ್ಟಿನೆಂಟ್ ಜನರಲ್. ಅಭಯ್ ಕೃಷ್ಣ ಅವನನ್ನು ಬಲಿಪಶು ಮಾಡಿದ. ಪ್ರತೀಕಾರವಾಗಿ ತನಗೆ ನೀಡಲಾದ ವಾರ್ಷಿಕ ಗೌಪ್ಯ ವರದಿಗಳಲ್ಲಿ ಕಳಪೆ ವಿಮರ್ಶೆ ಇರುವುದರಿಂದ ತನಗೆ ಬಡ್ತಿ ನಿರಾಕರಿಸಲಾಗಿದೆ ಎಂದು ಶೇಖಾವತ್ ಹೇಳಿದ್ದಾರೆ. ೨೦೧೧ ರ ಡಿಸೆಂಬರ್‌ನಲ್ಲಿ ೩ ಕಾರ್ಪ್ಸ್ ಕೌಂಟರ್ ಇಂಟೆಲಿಜೆನ್ಸ್ ಮತ್ತು ಕಣ್ಗಾವಲು ಘಟಕದ ಸಿಬ್ಬಂದಿಗಳನ್ನು ಒಳಗೊಂಡ ಖಾಸಗಿ ನಾಗರಿಕರ ನಿವಾಸದ ಜೋರ್ಹತ್‌ನಲ್ಲಿನ ದೌರ್ಜನ್ಯದ ಬಗ್ಗೆ ಸೈನ್ಯಕ್ಕೆ ಅಧಿಕೃತವಾಗಿ ನೀಡಿದ ವರದಿಯಾಗಿದೆ ಎಂದು ಶೇಖಾವತ್ ಹೇಳಿದ್ದಾರೆ ದರೋಡೆ ಸಮಯದಲ್ಲಿ, ಜನರಲ್. ಆಗ ದಲ್ಬೀರ್ ಸಿಂಗ್ 3 ಕಾರ್ಪ್ಸ್ ನ ಕಾರ್ಪ್ಸ್ ಕಮಾಂಡರ್ ಮತ್ತು ಲೆಫ್ಟಿನೆಂಟ್ ಜನರಲ್. ಅಭಯ್ ಕೃಷ್ಣ ಆಗ ಶೇಖಾವತ್‌ನ ಬ್ರಿಗೇಡಿಯರ್ ಜನರಲ್ ಸಿಬ್ಬಂದಿ (ಕಾರ್ಯಾಚರಣೆಗಳು). ಕ್ರಿಹ್ನಾ ಜನರಲ್ ಮೇಲೆ ನಟಿಸಿದ್ದಾರೆ ಎಂದು ಶೇಖಾವತ್ ಹೇಳಿದ್ದಾರೆ. ಕಳಪೆ ಸಾಧನೆ ವಿಮರ್ಶೆಗಳನ್ನು ನೀಡಲು ದಲ್ಬೀರ್ ಸಿಂಗ್ ಪರವಾಗಿ. ಯಾವಾಗ ಜನರಲ್. ಬಿಕ್ರಮ್ ಸಿಂಗ್ ಸೇನಾ ಮುಖ್ಯಸ್ಥರಾದರು, ಜನರಲ್ ಮೇಲೆ ವಿಧಿಸಲಾದ ಶಿಸ್ತು ಮತ್ತು ವಿಜಿಲೆನ್ಸ್ ನಿಷೇಧ. ದರೋಡೆ ಪ್ರಕರಣದ ನಿಷ್ಕ್ರಿಯತೆಗಾಗಿ ಹಿಂದಿನ ಸೇನಾ ಮುಖ್ಯಸ್ಥ ದಲ್ಬೀರ್ ಸಿಂಗ್ ಅವರನ್ನು ತೆಗೆದುಹಾಕಲಾಯಿತು ಮತ್ತು ಜನರಲ್. ದಲ್ಬೀರ್ ಸಿಂಗ್ ಅವರಿಗೆ ಮತ್ತಷ್ಟು ಬಡ್ತಿ ನೀಡಲಾಯಿತು.
ಶೇಖಾವತ್ ಅವರು ಜನರಲ್ ಎಂದು ಆರೋಪಿಸಿದರು. ಬಡ್ತಿಗಾಗಿ ಅರ್ಹವಾದ ಹೈಯರ್ ಕಮಾಂಡ್ ಕೋರ್ಸ್ ತೆಗೆದುಕೊಳ್ಳುವುದನ್ನು ತಡೆಯುವ ಮೂಲಕ ದಲ್ಬೀರ್ ಸಿಂಗ್ ಅವರ ವೃತ್ತಿಜೀವನಕ್ಕೆ ಹಾನಿ ಮಾಡಲು ಪ್ರಯತ್ನಿಸಿದರು. ಆದರೆ ಕೋರ್ಸ್ ಆಯ್ಕೆಗೆ ಸಂಬಂಧಿಸಿದ ತೂಕವು ಪದಕಗಳನ್ನು ಮತ್ತು ಕ್ಷೇತ್ರ ಸೇವೆಯನ್ನು ಗಣನೆಗೆ ತೆಗೆದುಕೊಂಡ ಕಾರಣ, ಅವರು ಕೋರ್ಸ್‌ಗೆ ಅರ್ಹತೆ ಪಡೆದರು. ದಲ್ಬೀರ್ ಸಿಂಗ್. ಜನರಲ್ ಎಂದು ಶೇಖಾವತ್ ಹಿಸಿದ್ದಾರೆ. ಪ್ರತಿಕ್ರಿಯೆಯಾಗಿ ದಲ್ಬೀರ್ ಸಿಂಗ್ ಅವರು ೩೦೧೪ ರಿಂದ ಉನ್ನತ ಕಮಾಂಡ್ ಕೋರ್ಸ್‌ಗಳ ಪರಿಗಣನೆಯಿಂದ ಪದಕಗಳ ತೂಕ ಮತ್ತು ಕ್ಷೇತ್ರ ಸೇವೆಯನ್ನು ತೆಗೆದುಹಾಕಲು ಸಾಧ್ಯವಾಯಿತು.
ವಾರದೊಂದಿಗೆ ವಿವಾದ
ಮಾರ್ಚ್ ೧೪, ೨೦೨೦ ರಂದು, ಪ್ರಸಕ್ತ ವ್ಯವಹಾರಗಳ ನಿಯತಕಾಲಿಕ ದಿ ವೀಕ್ ಶೇಖಾವತ್‌ನಲ್ಲಿ 'ವಿಕ್ಟಿಮೈಸ್ಡ್ ಅಲಂಕೃತ ಕರ್ನಲ್ ಸೌರಭ್ ಸಿಂಗ್ ಶೇಖಾವತ್ ಅವರು ವರ್ಷಗಳ ಕಾಯುವಿಕೆಯ ನಂತರ ಬಡ್ತಿ ಪಡೆದರು' ಎಂಬ ಶೀರ್ಷಿಕೆಯೊಂದನ್ನು ಪ್ರಕಟಿಸಿದರು. ಇದಕ್ಕೆ ಪ್ರತಿಕ್ರಿಯೆಯಾಗಿ ಶೇಖಾವತ್ ದಿ ವೀಕ್‌ಗೆ ಪತ್ರವೊಂದನ್ನು ಬರೆದಿದ್ದು, ಕಥೆ ಸರಿಯಾಗಿಲ್ಲ ಎಂದು ಹೇಳಿದೆ ಮತ್ತು ಅಂತಹ ಕಥೆಗಳು ಸೈನ್ಯದ ಬಗ್ಗೆ ಸೇವೆ ಸಲ್ಲಿಸುವ ಮತ್ತು ಸಾಮಾನ್ಯ ಜನರ ಮನಸ್ಸಿನಲ್ಲಿ ಅನುಮಾನಗಳನ್ನು ಉಂಟುಮಾಡುವ ಸೈನಿಕರ ಮನೋಭಾವವನ್ನು ನೋಯಿಸುತ್ತವೆ ಎಂದು ಹೇಳಿದರು. ವರದಿಗಾರ ಪ್ರದೀಪ್ ಆರ್. ಸಾಗರ್ ಈ ಕಥೆಯನ್ನು ಸೈನ್ಯದ ಮೇಲೆ "ಆಕಾಂಕ್ಷೆಗಳನ್ನು ಬಿತ್ತರಿಸುವ" ಉದ್ದೇಶವಲ್ಲ ಆದರೆ ಉನ್ನತ ಸೇನೆಯ ಹಿತ್ತಾಳೆಯ ವಿರುದ್ಧದ ಆರೋಪಗಳನ್ನು ಎತ್ತಿ ತೋರಿಸುವ ಮೂಲಕ ಖಂಡನೆ ನೀಡಿದರು.
ಪ್ರಶಸ್ತಿಗಳು
ಬ್ರಿಗ್. ಶೇಖಾವತ್ ಅವರಿಗೆ ಕೀರ್ತಿ ಚಕ್ರ, ಶೌರ್ಯ ಚಕ್ರ, ಸೇನಾ ಪದಕ (ಶೌರ್ಯ), ವಿಶೀಷ್ಠ ಸೇವಾ ಪದಕ ಮತ್ತು ಸಮನ್ಯಾ ಸೇವಾ ಪದಕ ಇತರ ವಿರೋಧಿ ಪದಕಗಳಲ್ಲಿ ನೀಡಲಾಗಿದೆ ಭಯೋತ್ಪಾದಕ ಕಾರ್ಯಾಚರಣೆಗಳು, ಪರ್ವತಾರೋಹಣ ಮತ್ತು ವಿಶಿಷ್ಟ ಸೇವೆ. ೨೦೧୭ ರಲ್ಲಿ ಸೇನಾ ಕೇಂದ್ರ ಕಚೇರಿಗೆ ಬರೆದ ಪತ್ರದಲ್ಲಿ ಶೇಖಾವತ್ ತನ್ನನ್ನು "ಕಳಂಕಿತ ಕಾರ್ಯಾಚರಣೆಯ ವಿವರಗಳೊಂದಿಗೆ ಸೈನ್ಯದಲ್ಲಿ ಅತಿ ಹೆಚ್ಚು ಅಲಂಕರಿಸಿದ ಸೇವೆ ಸಲ್ಲಿಸುವ ಅಧಿಕಾರಿ" ಎಂದು ಉಲ್ಲೇಖಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು
ಕೆಪ್ಲರ್‌ನ ಸೂಪರ್‌ನೋವಾ
SN 1604, ಕೆಪ್ಲರ್‌ನ ಸೂಪರ್‌ನೋವಾ, ಕೆಪ್ಲರ್‌ನ ನೋವಾ ಅಥವಾ ಕೆಪ್ಲರ್‌ನ ನಕ್ಷತ್ರ ಎಂದೂ ಕರೆಯಲ್ಪಡುತ್ತದೆ, ಇದು ಕ್ಷೀರಪಥದಲ್ಲಿ ಒಫಿಯುಚಸ್ ನಕ್ಷತ್ರಪುಂಜದಲ್ಲಿ ಸಂಭವಿಸಿದ ಟೈಪ್ Ia ಸೂಪರ್‌ನೋವಾ ಆಗಿದೆ. 1604 ರಲ್ಲಿ ಕಾಣಿಸಿಕೊಂಡ, ಇದು ಕ್ಷೀರಪಥ ನಕ್ಷತ್ರಪುಂಜದಲ್ಲಿ ಪ್ರಶ್ನಾತೀತವಾಗಿ ಬರಿಗಣ್ಣಿನಿಂದ ಗಮನಿಸಲಾದ ಇತ್ತೀಚಿನ ಸೂಪರ್ನೋವಾ ಆಗಿದೆ, ಇದು ಭೂಮಿಯಿಂದ 6 ಕಿಲೋಪಾರ್ಸೆಕ್ (20,000 ಜ್ಯೋತಿರ್ವರ್ಷಗಳು) ಗಿಂತ ಹೆಚ್ಚು ದೂರದಲ್ಲಿ ಸಂಭವಿಸುತ್ತದೆ. ಸೂಪರ್ನೋವಾಗಳಿಗೆ ಪ್ರಸ್ತುತ ಹೆಸರಿಸುವ ವ್ಯವಸ್ಥೆಯನ್ನು ಅಳವಡಿಸಿಕೊಳ್ಳುವ ಮೊದಲು, ಇದನ್ನು ಡಿ ಸ್ಟೆಲ್ಲಾ ನೋವಾದಲ್ಲಿ ವಿವರಿಸಿದ ಜರ್ಮನ್ ಖಗೋಳಶಾಸ್ತ್ರಜ್ಞ ಜೋಹಾನ್ಸ್ ಕೆಪ್ಲರ್ ಹೆಸರಿಸಲಾಯಿತು. ವರ್ಗ:೧೬೦೪
ಚೊಂಡಿ
ಚೊಂಡಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನಲ್ಲಿದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ ಹಾಗೂ ಮರಾಠಿ  ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ 50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಭರ್ಜರಿ ಬ್ಯಾಚ್ಯುಲರ್ಸ್
ಭರ್ಜರಿ ಬ್ಯಾಚುಲರ್ಸ್ ಒಂದು ರಿಯಾಲಿಟಿ ಶೋ ಆಗಿದ್ದು, ಇದು ಸಮಾಜದಲ್ಲಿ ಮದುವೆಯ ವಯಸ್ಸಿಗೆ ಬಂದಿರುವ ಹದಿಹರೆಯದ ಹುಡುಗರು ಎದುರಿಸುವ ಸವಾಲುಗಳನ್ನು ಕೇಂದ್ರೀಕರಿಸುತ್ತದೆ. ಜೀ ಕನ್ನಡ ವಾಹಿನಿಯಲ್ಲಿ ಕಾರ್ಯಕ್ರಮ ಪ್ರಸಾರವಾಗುತ್ತದೆ.
ಚೊಂಡಿ
ಬೆಳೆ
ಆಹಾರ ಬೆಳೆಗಳು
ಭರ್ಜರಿ ಬ್ಯಾಚ್ಯುಲರ್ಸ್
ಅವಲೋಕನ
ಕಾರ್ಯಕ್ರಮವು ವೈಯಕ್ತಿಕ ಸಂದರ್ಶನ, ಗುಂಪು ಚಟುವಟಿಕೆಗಳು ಮತ್ತು ಸಂಬಂಧದ ಸಮಾಲೋಚನೆ ಮತ್ತು ಮದುವೆಯಲ್ಲಿ ತಜ್ಞರೊಂದಿಗೆ ಸಂವಹನಗಳನ್ನು ಒಳಗೊಂಡಂತೆ ಮನರಂಜನೆ ಮತ್ತು ತೊಡಗಿಸಿಕೊಳ್ಳುವ ಅಂಶಗಳ ಮಿಶ್ರಣವನ್ನು ಒಳಗೊಂಡಿರುತ್ತದೆ. ಸ್ಪರ್ಧಿಗಳು ತಮ್ಮ ಜೀವನದ ಮದುವೆಯ ಹಂತವನ್ನು ಪ್ರವೇಶಿಸುವ ವ್ಯಕ್ತಿಗಳು ಸಾಮಾನ್ಯವಾಗಿ ಎದುರಿಸುವ ಅಡೆತಡೆಗಳನ್ನು ಎದುರಿಸಲು ಮತ್ತು ಜಯಿಸಲು ನಿರೀಕ್ಷಿಸಲಾಗಿದೆ.
ಚೊಂಡಿ
ಬೆಳೆ
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ಭರ್ಜರಿ ಬ್ಯಾಚ್ಯುಲರ್ಸ್
ನ್ಯಾಯಾಧೀಶರು
ರವಿಚಂದ್ರನ್ ಅವರನ್ನು "ಕ್ರೇಜಿ ಸ್ಟಾರ್" ಎಂದು ಬಣ್ಣಿಸಲಾಗಿದೆ. ಅವರು ಈ ಪ್ರದೇಶದಲ್ಲಿ ಜನಪ್ರಿಯ ಮತ್ತು ಪ್ರಸಿದ್ಧ ನಟ. ಪ್ರಣಯ ಪಾತ್ರಗಳು ಮತ್ತು ಪ್ರೇಕ್ಷಕರೊಂದಿಗೆ ಸಂಪರ್ಕ ಸಾಧಿಸುವ ಸಾಮರ್ಥ್ಯಕ್ಕೆ ಹೆಸರುವಾಸಿಯಾದ ರವಿಚಂದ್ರನ್ ಅವರು ಪ್ರೀತಿಯ ಪಾಠಗಳನ್ನು ಕಲಿಸುವಲ್ಲಿ ಮತ್ತು ಹದಿಹರೆಯದವರಿಗೆ ಪ್ರೀತಿಯ ಜಗತ್ತನ್ನು ರಚಿಸುವಲ್ಲಿ ಖ್ಯಾತಿಯನ್ನು ಗಳಿಸಿದ್ದಾರೆ. ಪ್ರದರ್ಶನದಲ್ಲಿ, ಅವರು ಪ್ರೇಮ ಗುರುವಿನ ಪಾತ್ರವನ್ನು ತೆಗೆದುಕೊಳ್ಳುತ್ತಾರೆ, ಮಾರ್ಗದರ್ಶನವನ್ನು ನೀಡುತ್ತಾರೆ ಮತ್ತು ಹುಡುಗರು ಮದುವೆಯ ಕಡೆಗೆ ತಮ್ಮ ಪ್ರಯಾಣವನ್ನು ನ್ಯಾವಿಗೇಟ್ ಮಾಡುವಾಗ ಅವರನ್ನು ಕೀಟಲೆ ಮಾಡುತ್ತಾರೆ.
ಚೊಂಡಿ
ಬೆಳೆ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವಿಜಯಪುರ ಕರ್ನಾಟಕ
ವರ್ಗ:ಇಂಡಿ ತಾಲ್ಲೂಕಿನ ಹಳ್ಳಿಗಳು ವರ್ಗ:ಇಂಡಿ ತಾಲ್ಲೂಕು
೨೦೧೮ರ ಚಳಿಗಾಲದ ಓಲಿಂಪಿಕ್ಸ್ನಲ್ಲಿ ಭಾರತ
ಭಾರತವು ೯-೨೫ ಫ಼ೆಬ್ರವರಿ ೨೦೧೮ರಲ್ಲಿ ಪೈಯೊಂಗ್ಚಾಂಗ್, ದಕ್ಷಿಣ ಕೊರಿಯದಲ್ಲಿ ನಡೆಯುತ್ತಿರುವ ಚಳಿಗಾಲದ ಓಲಿಂಪಿಕ್ಸ್ನಲ್ಲಿ ಭಾಗವಹಿಸಿತು. ಭಾರತದ ತಂಡದಲ್ಲಿ ಎರಡು ಆಟಗಳಲ್ಲಿ ಆಡುವ ಇಬ್ಬರು ಪುರುಷ ಆಟಗಾರರು ಇದ್ದರು
ಭರ್ಜರಿ ಬ್ಯಾಚ್ಯುಲರ್ಸ್
ನ್ಯಾಯಾಧೀಶರು
ರಚಿತಾ ರಾಮ್ ಅವರನ್ನು "ಡಿಂಪಲ್ ಕ್ವೀನ್" ಎಂದು ಕರೆಯಲಾಗುತ್ತದೆ, ಅವರು ತಮ್ಮ ಮೋಡಿ ಮತ್ತು ಆಕರ್ಷಕ ಉಪಸ್ಥಿತಿಗೆ ಹೆಸರುವಾಸಿಯಾದ ನಟಿ ಎಂದು ಸೂಚಿಸುತ್ತದೆ. ಆಕೆಯನ್ನು ಬ್ರಹ್ಮಚಾರಿಗಳ ಕನಸಿನ ಹುಡುಗಿ ಎಂದು ಬಣ್ಣಿಸಲಾಗಿದೆ. ಪ್ರದರ್ಶನದಲ್ಲಿ ಭಾಗವಹಿಸುವವರಿಂದ ಅವಳು ಮೆಚ್ಚುಗೆ ಮತ್ತು ಆರಾಧಿಸಲ್ಪಟ್ಟಿದ್ದಾಳೆ ಎಂದು ಸೂಚಿಸುತ್ತದೆ.
೨೦೧೮ರ ಚಳಿಗಾಲದ ಓಲಿಂಪಿಕ್ಸ್ನಲ್ಲಿ ಭಾರತ
ಸ್ಪರ್ಧಾಳುಗಳು
ಈ ಕೆಳಗೆ ಪ್ರತಿ ಆಟದಲ್ಲಿ ಭಾಗವಹಿಸುವ ಆಟಗಾರರ ಪಟ್ಟಿಯನ್ನು ನೀಡಲಾಗಿದೆ.
ಭರ್ಜರಿ ಬ್ಯಾಚ್ಯುಲರ್ಸ್
ಉಲ್ಲೇಖಗಳು
ವರ್ಗ:ಕನ್ನಡ ಧಾರಾವಾಹಿ ವರ್ಗ:ಝೀ ಕನ್ನಡದ ಧಾರಾವಾಹಿ
೨೦೧೮ರ ಚಳಿಗಾಲದ ಓಲಿಂಪಿಕ್ಸ್ನಲ್ಲಿ ಭಾರತ
ಪದಕ ವಿಜೇತರು
ಭಾರತದ ಓಲಿಂಪಿಕ್ ಆಟಗಳು ಮುಗಿದಿವೆ. ಯಾವುದೇ ಸ್ಪರ್ಧಾಳು ಪದಕ ಗೆಲ್ಲಲಾಗಲಿಲ್ಲ.
ಕ್ರಾಸ್ ಕಂಟ್ರೀ ಸ್ಕೀಯಿಂಗ್
ಭಾರತದಿಂದ ಜಗದೀಶ್ ಸಿಂಗ್ ಆಯ್ಕೆಯಾಗಿದ್ದರು
ಲೂಜ್
ಶಿವ ಕೇಶವನ್ರವರು ಪುರುಷರ ಸಿಂಗಲ್ಸ್ನಲ್ಲಿ ೨೦೧೭-೧೮ನೇ ಸಾಲಿನ ಲೂಜ್ ವಿಶ್ವಕಪ್ನಲ್ಲಿ ೩೮ನೇಯವರಾಗಿದ್ದರು. ಕೇಶವನ್ ರವರು ಈ ಆಟಕ್ಕೆ ಆಯ್ಕೆಯಾಗಿದ್ದರು ಇದು ಕೇಶವನ್ ರವರ ಕೊನೆಯ ಒಲಿಂಪಿಕ್ ಸ್ಪರ್ಧೆಯಾಗಿತ್ತು
ಉಲ್ಲೇಖಗಳು
ವರ್ಗːಒಲಿಂಪಿಕ್ ಆಟಗಳು
ವರ್ಗ:ಕ್ರೀಡಾಕೂಟಗಳು
ಐ ಲವ್ ಯು (ಚಲನಚಿತ್ರ)
ಐ ಲವ್ ಯೂ ಒಂದು ಕನ್ನಡ ರೋಮ್ಯಾಂಟಿಕ್ ನಾಟಕ ಚಿತ್ರವಾಗಿದ್ದು, ಇದನ್ನು ಆರ್. ಚಂದ್ರು ಬರೆದು ನಿರ್ದೇಶಿಸಿದ್ದಾರೆ. ಹಲವು ಚಿತ್ರಮಂದಿರಗಳಲ್ಲಿ 100 ದಿನ ಪೂರೈಸಿದೆ. ಚಿತ್ರದಲ್ಲಿ ಉಪೇಂದ್ರ, ರಚಿತಾ ರಾಮ್ ಮತ್ತು ಸೋನು ಗೌಡ ಮುಖ್ಯ ಭೂಮಿಕೆಯಲ್ಲಿದ್ದಾರೆ. ಈ ಚಿತ್ರವು ಯಶಸ್ವಿ ಬ್ರಹ್ಮ (2014) ನಂತರ ಉಪೇಂದ್ರ ಮತ್ತು ನಿರ್ದೇಶಕ ಚಂದ್ರು ಅವರ ಎರಡನೇ ಸಹಯೋಗವಾಗಿದೆ.
ಕಥಾವಸ್ತು
ಪ್ರೇಮ ಕಾಮಕ್ಕೆ ತುತ್ತೂರಿ ಎಂದು ನಂಬಿದವ ಸಂತೋಷ್. . ಪ್ರೀತಿಯ ಬಗ್ಗೆ ಪಿಎಚ್‌ಡಿ ತೆಗೆದುಕೊಳ್ಳುವ ಆಕಾಂಕ್ಷೆಯಲ್ಲಿರುವ ಧಾರ್ಮಿಕಾ, ಪ್ರೀತಿ ದೈವಿಕ ಎಂದು ನಂಬುತ್ತಾರೆ. ಅವಳು ಅವನ ಮನಸ್ಸನ್ನು ಹೇಗೆ ಬದಲಾಯಿಸುತ್ತಾಳೆ ಎಂಬುದು ಕಥೆಯ ತಿರುಳು.
ಹಿನ್ನೆಲೆಸಂಗೀತ
ಚಿತ್ರದ ಸಂಗೀತವನ್ನು ಡಾ. ಕಿರಣ್ ತಾತಂಬೈಲೆ, ಇಂದ್ರ ಕೆ.ಎಂ ಮತ್ತು ಆರಿಯಾ ದಕ್ಷಿಣ್ ಸಂಯೋಜಿಸಿದ್ದಾರೆ. ಚಿತ್ರದ ಆಡಿಯೋ ಹಕ್ಕುಗಳನ್ನು ಲಹರಿ ಮ್ಯೂಸಿಕ್ ಖರೀದಿಸಿದೆ.
ಬಿಡುಗಡೆ
ಈ ಚಲನಚಿತ್ರವನ್ನು ಆರಂಭದಲ್ಲಿ 14 ಫೆಬ್ರವರಿ 2019 ರಂದು ಪ್ರೇಮಿಗಳ ದಿನದಂದು ಬಿಡುಗಡೆ ಮಾಡಲು ನಿರ್ಧರಿಸಲಾಗಿತ್ತು. ನಂತರ, ಅವರು ಅದನ್ನು ಏಪ್ರಿಲ್‌ಗೆ ಮುಂದೂಡಿದರು, ಆದರೆ ನಾಯಕ ನಟ 2019 ರ ಭಾರತೀಯ ಚುನಾವಣೆಗಳಲ್ಲಿ ಸ್ಪರ್ಧಿಸುತ್ತಿರುವುದರಿಂದ, ಚುನಾವಣೆಯ ನಂತರ ಜೂನ್ ತಿಂಗಳಲ್ಲಿ ಅದನ್ನು ಮತ್ತೆ ಬಿಡುಗಡೆ ಮಾಡಲು ಮರು ನಿಗದಿಪಡಿಸಲಾಯಿತು. ಚಿತ್ರವು 14 ಜೂನ್ 2019 ರಂದು ಬಿಡುಗಡೆಯಾಯಿತು
ಬಾಹ್ಯ ಮೂಲಗಳು
ವರ್ಗ:ಕನ್ನಡ ಚಲನಚಿತ್ರಗಳು
ಮೆಂತೆ ಗಂಜಿ
ಮೆಂತೆ ಗಂಜಿ ತುಳುನಾಡಿನ ಒಂದು ಆಹಾರ. ಸಾಮಾನ್ಯವಾಗಿ ಆಟಿ (ಆಷಾಢ) ತಿಂಗಳಿನ ಅಮವಾಸ್ಯೆಯಂದು ಮೆಂತೆ ಗಂಜಿ ಮಾಡಿ ಸೇವಿಸುವ ಕ್ರಮವಿದೆ. ಔಷಧಿಯಾಗಿ ಸೇವಿಸುವ ಆಟಿ ಅಮವಾಸ್ಯೆಯ ಕಷಾಯವು ಶರೀರವನ್ನು ಉಷ್ಣ ಮಾಡುತ್ತದೆ ಇದನ್ನು ತಡೆಯಲು ಮೆಂತೆ ಗಂಜಿಯನ್ನು ಆ ಬಳಿಕ ಸೇವಿಸಲಾಗುತ್ತದೆ. ಆಟಿ ಅಮವಾಸ್ಯೆ ಮಾತ್ರವಲ್ಲದೆ ಇತರ ದಿನಗಳಲ್ಲೂ ಮೆಂತೆ ಗಂಜಿ ಸೇವಿಸುತ್ತಾರೆ.ಇದೊಂದು ಪೌಷ್ಠಿಕಾಂಶಭರಿತ ಆಹಾರ.
ಮೆಂತೆ ಗಂಜಿ ಮಾಡುವ ವಿಧಾನ
ಸ್ವಲ್ಪ ಅಕ್ಕಿಯೊಂದಿಗೆ ಒಂದು ಚಮಚದಷ್ಟು ಮೆಂತೆ ಕಾಳುಗಳನ್ನು ಬೇಯಿಸಿ, ರುಬ್ಬಿದ ತೆಂಗಿನಕಾಯಿ ಮಿಶ್ರಣ, ಉಪ್ಪು ಸೇರಿಸಬಹುದು. ಕೆಲವೊಂದು ವಿಧಾನದಲ್ಲಿ ಬೆಲ್ಲವನ್ನು ಸೇರಿಸುವ ಕ್ರಮವೂ ಇದೆ.
ಕ್ಲಿಯೋಪಾತ್ರ
ಕ್ಲೀಯೊಪಾತ್ರ VII (ಏಳನೆಯ ಕ್ಲಿಯೊಪಾತ್ರ) (ಕ್ರಿ.ಪೂ. 69-30) ಇತಿಹಾಸದಲ್ಲಿ ಕ್ಲೀಯೊಪಾತ್ರ  ಹೆಸರಿನ ಅನೇಕರಲ್ಲಿ  ಪ್ರಸಿದ್ಧಳಾದವಳು  7ನೆಯ ಕ್ಲೀಯೊಪಾತ್ರ. ಇವಳು 12ನೆಯ ಟಾಲೆಮಿಯ ಮಗಳು. ಕ್ರಿ.ಪೂ. 51ರಲ್ಲಿ ಅವನ ಮರಣಾನಂತರ ಈಜಿಪ್ಟಿನ ರಾಣಿಯಾಗಿ ತನ್ನ ತಮ್ಮಂದಿರಾದ 13ನೆಯ ಮತ್ತು 14ನೆಯ ಟಾಲೆಮಿಯರೊಂದಿಗೂ ತನ್ನ ಮಗ 15ನೆಯ ಟಾಲೆಮಿಯೊಂದಿಗೂ ಆಳಿದಳು. ಆ ಅವಧಿಯಲ್ಲಿ ರೋಂ ಚಕ್ರಾಧಿಪತ್ಯದ ಪ್ರಮುಖ ನಾಯಕರಾದ ಜೂಲಿಯಸ್ ಸೀಸರ್ ಮತ್ತು ಮಾರ್ಕ್ ಆಂಟೊನಿಯರೊಂದಿಗೆ ಈಕೆ ಪಡೆದಿದ್ದ ವೈಯಕ್ತಿಕ ಸಂಬಂಧದಿಂದಾಗಿ ರೋಮಿನ ರಾಜಕಾರಣದಲ್ಲೂ ಇವಳು ಗಮನಾರ್ಹ ಪಾತ್ರ ವಹಿಸಿದ್ದಳು.
ಬದುಕು
ಕ್ರಿ.ಪೂ 69ರಲ್ಲಿ ಗ್ರೀಕ್ ಮತ್ತು ಮ್ಯಾಸೆಡೋನಿಯನ್ ಸಮಮಿಶ್ರವಂಶವೊಂದರಲ್ಲಿ ಜನಿಸಿದ ಕ್ಲೀಯೊಪಾತ್ರ ಸುಂದರಿಯಲ್ಲದಿದ್ದರೂ ಪುರುಷರನ್ನು ಆಕರ್ಷಿಸುವ ರೂಪ ಪಡೆದಿದ್ದಳು. ವಿದ್ಯಾವಂತಳೂ ಬಹುಭಾಷೆಗಳನ್ನು ಬಲ್ಲವಳೂ ಆಗಿದ್ದಳು. ಈಜಿಪ್ಟಿನ ಜನರ ಬಗ್ಗೆ ಹೆಚ್ಚು ಪ್ರೀತಿವಿಶ್ವಾಸಗಳನ್ನು ತಳೆದಿದ್ದಳು. ಈಜಿಪ್ಟಿನ ರಾಜಕೀಯದಲ್ಲಿ ತನ್ನ ವಂಶದ ಪ್ರಾಮುಖ್ಯವನ್ನುಳಿಸಿಕೊಳ್ಳುವುದು ಮತ್ತು ರೋಮಿನ ರಾಜಕಾರಣದಲ್ಲೂ ಪ್ರಭಾವ ಬೀರುವುದು ಇವಳ ಆಕಾಂಕ್ಷೆಗಳಾಗಿದ್ದುವು.
ಈಜಿಪ್ಟಿನ ರಾಜಮನೆತನದ ಸಂಪ್ರದಾಯದಂತೆ ಕ್ರಿ.ಪೂ 51ರಲ್ಲಿ ತನ್ನ ತಂದೆಯ ಮರಣಾನಂತರ ತನ್ನ ಸೋದರ 13ನೆಯ ಟಾಲೆಮಿಯನ್ನು ವಿವಾಹವಾಗಿ ರಾಣಿಯಾದಳು. ಮೂರು ವರ್ಷಗಳಲ್ಲಿ ಅವನೊಂದಿಗೆ ವೈಮನಸ್ಯವೇರ್ಪಟ್ಟಾಗ ಆ ವೇಳೆಗೆ ದಂಡೆತ್ತಿ ಬಂದ ರೋಮಿನ ನಾಯಕ ಜೂಲಿಯಸ್ ಸೀಸರನೊಂದಿಗೆ ಸೇರಿಕೊಂಡು ಅವನ ಸಹಾಯದಿಂದ ತನ್ನ ಪತಿಯನ್ನೂ ಇತರ ಶತ್ರುಗಳನ್ನೂ ಕೊನೆಗಾಣಿಸಿದಳು. ಕ್ಲೀಯೊಪಾಟ್ರ ಸೀಸರನೊಂದಿಗೆ ರೋಮಿಗೆ ಹೋಗಿ ಅಲ್ಲಿ ತನಗಾಗಿ ನಿರ್ಮಿತವಾದ ಭವನವೊಂದರಲ್ಲಿ ಕ್ರಿ.ಪೂ 46ರಿಂದ ವಾಸಿಸುತ್ತಿದ್ದಳು. ಕ್ರಿ.ಪೂ 47ರಲ್ಲಿ ಅಥವಾ 44ರಲ್ಲಿ ಅವಳಿಗೊಬ್ಬ ಮಗ ಹುಟ್ಟಿದ. ಅವನು ಸೀಸರನಿಗೆ ಹುಟ್ಟಿದವನೆಂದು ಕ್ಲೀಯೊಪಾಟ್ರ ಹೇಳಿಕೊಳ್ಳುತ್ತಿದ್ದಳೆನ್ನಲಾಗಿದೆ. ಆದರೆ ಈ ಬಗ್ಗೆ ಲಭ್ಯವಿರುವಷ್ಟೇ ಪುರಾವೆಯ ಆಧಾರದ ಮೇಲೆ ಇದನ್ನು ದೃಢೀಕರಿಸಲು ಸಾಧ್ಯವಾಗುವುದಿಲ್ಲ. ಆ ಮಗನಿಗೆ ಟಾಲೆಮಿ ಸೀಸರ್ ಎಂದು ಹೆಸರಿಸಲಾಗಿತ್ತು. ಈಜಿಪ್ಟಿನ ದೈವದತ್ತ ಪ್ರಭುವಾಗಲೆಂಬ ಉದ್ದೇಶದಿಂದಲೇ ಸೀಸರ್ ಕ್ಲೀಯೊಪಾಟ್ರಳೊಂದಿಗೆ ವಿವಾಹ ಜೀವನ ನಡೆಸಿದನೆಂಬುದು ಒಂದು ಅಭಿಪ್ರಾಯವಾಗಿದೆ.
ಕ್ರಿ.ಪೂ 44ರಲ್ಲಿ ಸೀಸರನ ಕೊಲೆಯಾದಾಗ ರೋಮಿನಲ್ಲಿ ತನ್ನ ಪ್ರಭಾವ ನಶಿಸಿದುದರಿಂದ ಕ್ಲೀಯೊಪಾತ್ರ ಈಜಿಪ್ಟಿಗೆ ಹಿಂದಿರುಗಿದಳು. ಸೀಸರನ ಪರವಾಗಿ ಕ್ಲೀಯೊಪಾತ್ರ ನಡೆಸಿದ ಕೃತ್ಯಗಳ ವಿಚಾರಣೆಗಾಗಿ ಇವಳನ್ನು ಮಾರ್ಕ್ ಆಂಟೊನಿ ಕ್ರಿ.ಪೂ 41ರಲ್ಲಿ ಸಿಲಿಷಿಯಕ್ಕೆ ಕರೆಸಿದಾಗ ಆಂಟೊನಿಯನ್ನು ತನ್ನ ಬಲೆಯಲ್ಲಿ ಸಿಕ್ಕಿಸಿಕೊಂಡು ಅಲೆಕ್ಸಾಂಡ್ರಿಯದಲ್ಲಿ ಕೆಲಕಾಲ ಅವನೊಡನೆ ಬಾಳುವೆ ನಡೆಸಿದಳು. ಆಂಟೊನಿ ರೋಮಿಗೆ ಹಿಂದಿರುಗಿದಾಗ ಅವಳಿ ಮಕ್ಕಳನ್ನು ಹೆತ್ತು ಅಲೆಕ್ಸಾಂಡರ್ ಹೆಲಿಯೋಸ್ ಮತ್ತು ಕ್ಲೀಯೊಪಾಟ್ರ ಸೆಲಿನೆ ಎಂದು ಅವರಿಗೆ ಹೆಸರಿಟ್ಟಳು. ಪುನಃ ಕ್ರಿ.ಪೂ 37ರಲ್ಲಿ ಆಂಟೊನಿಯೊಂದಿಗೆ ಸೇರಿಕೊಂಡಾಗ ಅವಳಿಗೆ ರೋಮಿನ ರಾಜಕಾರಣದಲ್ಲಿ ಭಾಗವಹಿಸುವ ಅವಕಾಶ ದೊರಕಿತು. ಪರಂಪರಾಗತವಾಗಿ ಈಜಿಪ್ಟಿನ ಬೊಕ್ಕಸದಲ್ಲಿ ಸಂಗ್ರಹವಾಗಿದ್ದ ಅಪಾರಧನವನ್ನು ವ್ಯಯಮಾಡಿ, ಆಂಟೊನಿಯನ್ನು ತನ್ನ ಹಿಡಿತದಲ್ಲಿಟ್ಟುಕೊಂಡು, ಅದರಿಂದ ತನ್ನ ರಾಜಕೀಯ ಪ್ರಭಾವವನ್ನು ಬೆಳೆಸಿಕೊಳ್ಳಲು ಪ್ರಯತ್ನಿಸಿದಳು. ಆಕೆಯನ್ನು ಆಂಟೊನಿ ವಿದ್ಯುಕ್ತವಾಗಿ ವಿವಾಹವಾದ. ಕ್ರಿ.ಪೂ. 40ರಲ್ಲಿ ಅವಳಿಗೆ ಹುಟ್ಟಿದ ಅವಳಿಗಳನ್ನು ತನ್ನ ಮಕ್ಕಳೆಂದು ಆಂಟೊನಿ ಸ್ವೀಕರಿಸಿದ. ರೋಮ್ ಸಾಮ್ರಾಜ್ಯಕ್ಕೆ ಏಷ್ಯದಲ್ಲಿ ಸೇರಿದ ಅನೇಕ ಪ್ರಾಂತ್ಯಗಳನ್ನು ಕ್ಲೀಯೊಪಾಟ್ರಳಿಗೆ ವಹಿಸಿಕೊಟ್ಟ. ಕ್ರಿ.ಪೂ. 34ರಲ್ಲಿ ಆಂಟೊನಿ ಪೂರ್ವ ರೋಮನ್ ಚಕ್ರಾಧಿಪತ್ಯವೊಂದನ್ನು ಸ್ಥಾಪಿಸಿ ಅದರ ವಿವಿಧ ಪ್ರದೇಶಗಳನ್ನು ಕ್ಲೀಯೊಪಾಟ್ರಳ ಮಕ್ಕಳು ಆಳತಕ್ಕದೆಂದೂ ಕ್ಲೀಯೊಪಾಟ್ರ ರಾಜರ ರಾಣಿಯೆನಿಸಿಕೊಂಡು ಅವರಿಗೆ ಮೇಲ್ಪಟ್ಟು ಇರತಕ್ಕದೆಂದೂ ಘೋಷಿಸಿದ.
ಕ್ರಿ.ಪೂ. 33ರಲ್ಲಿ ಕ್ಲೀಯೊಪಾಟ್ರಳ ಪ್ರೇರೇಪಣೆಯಿಂದ ಆಂಟೊನಿ ತನ್ನ ಪ್ರತಿಕಕ್ಷಿ ಆಕ್ಟೇವಿಯನನ ಮೇಲೆ ಯುದ್ಧ ಸಾರಿದ. ಈ ಕದನಗಳಲ್ಲಿ ಕ್ಲೀಯೊಪಾಟ್ರ ಆಂಟೊನಿಯ ಜೊತೆಯಲ್ಲೇ ಇದ್ದು ಪ್ರಧಾನ ಪಾತ್ರ ವಹಿಸಿದಳು. ಆದರೆ ಇದರಿಂದ ಅವಳ ಮತ್ತು ಆಂಟೊನಿಯ ಬಗ್ಗೆ ಶತ್ರುಗಳು ಅಪಪ್ರಚಾರಮಾಡಲು ಅವಕಾಶವಾಯಿತು. ಯುದ್ಧದಲ್ಲಿ ಅವರಿಬ್ಬರೂ ಸೋತು ಓಡಿಹೋಗಿ ಮೊದಲು ಆಂಟೊನಿಯೂ ಕೆಲದಿನಗಳ ಅನಂತರ ಕ್ಲೀಯೊಪಾಟ್ರಳೂ ಆತ್ಮಹತ್ಯ ಮಾಡಿಕೊಂಡರು. ಹಾವು ಆಮನ್-ರಾ ಎಂಬ ಸೂರ್ಯದೇವರ ಮಂತ್ರಿಯೆಂಬ ನಂಬಿಕೆ ಆಗ ಈಜಿಪ್ಟಿನಲ್ಲಿತ್ತು. ಆದ್ದರಿಂದ ತನ್ನ ಪ್ರಜೆಗಳ ಮೇಲೆ ಪ್ರಭಾವ ಬೀರುವ ಉದ್ದೇಶದಿಂದ ಅವಳು ಹಾವಿನಿಂದ ಕಚ್ಚಿಸಿಕೊಂಡು ಸತ್ತಳು. ಸಾಯುವ ಮುನ್ನ ಕ್ಲೀಯೊಪಾಟ್ರ ಅಕ್ಟೇವಿಯನನನ್ನು ಸಂಧಿಸಿ ತನ್ನ ಮಕ್ಕಳ ರಕ್ಷಣೆಗಾಗಿ ಬೇಡಿಕೊಂಡಳೆಂದು ತಿಳಿದುಬರುತ್ತದೆ. ಕ್ಲಿಯೋಪಾತ್ರಳ  ಆತ್ಮಹತ್ಯೆ ಈಜಿಪ್ಟಿನಲ್ಲಿ ಪ್ಟೋಲೆಮಿ ರಾಜವಂಶ ಆಡಳಿತ ಅಂತ್ಯವನ್ನು ಕಂಡಿತು.
ಕ್ಲೀಯೊಪಾಟ್ರ ಹೆಸರಿನ ಇತರರು
ಮ್ಯಾಸೆಡೋನಿಯದ ಅಲೆಕ್ಸಾಂಡರ್ ಮಹಾಶಯನ ಸೋದರಿ ಒಬ್ಬಳು. ಸೆಲ್ಯೂಸಿಡ್ ದೊರೆ 3ನೆಯ ಆಂಟಿಯೋಕಸನ ಮಗಳು ಇನ್ನೊಬ್ಬಳು. ಈಕೆಯನ್ನು ಈಜಿಪ್ಟಿನ ದೊರೆ 5ನೆಯ ಟಾಲೆಮಿ ಮದುವೆಯಾಗಿದ್ದ (ಕ್ರಿ.ಪೂ. 193). ಅನಂತರ ಟಾಲೆಮಿ ದೊರೆಗಳ ವಂಶದಲ್ಲಿ ಈ ಹೆಸರಿನ ಅನೇಕ ರಾಣಿಯರೂ ರಾಜಕುಮಾರಿಯರೂ ಆಗಿಹೋದರು.
ಬಾಹ್ಯ ಸಂಪರ್ಕಗಳು
ವರ್ಗ:ರಾಣಿಯರು
ಪ್ರಾಮಾಣಿಕತೆ
ಪ್ರಾಮಾಣಿಕತೆ ಶಬ್ದವು ನಡತೆಯ ಒಂದು ಅಂಶವನ್ನು ಸೂಚಿಸುತ್ತದೆ ಮತ್ತು ಋಜುತ್ವ, ಸತ್ಯಸಂಧತೆ, ಸಾಚಾತನ (ನಡತೆಯ ಸಾಚಾತನ ಸೇರಿದಂತೆ) ಸಕಾರಾತ್ಮಕ ಹಾಗೂ ನೀತಿಯುತ ಗುಣಗಳೆಂಬ ಅರ್ಥ ಹೊಂದಿದೆ. ಪ್ರಾಮಾಣಿಕ ವ್ಯಕ್ತಿಯಲ್ಲಿ ಸುಳ್ಳು ಹೇಳುವ, ಮೋಸಮಾಡುವ, ಕಳ್ಳತನದ ಗುಣ ಇರುವುದಿಲ್ಲ. ಪ್ರಾಮಾಣಿಕತೆಯಲ್ಲಿ ವಿಶ್ವಾಸಾರ್ಹವಾಗಿರುವುದು, ನಿಷ್ಠಾವಂತ, ನಿಷ್ಪಕ್ಷಪಾತ ಮತ್ತು ನಿಷ್ಕಪಟವಾಗಿರುವುದೂ ಸೇರಿದೆ.
ಅನೇಕ ಜನಾಂಗೀಯ ಮತ್ತು ಧಾರ್ಮಿಕ ಸಂಸ್ಕೃತಿಗಳಲ್ಲಿ ಪ್ರಾಮಾಣಿಕತೆಗೆ ಬೆಲೆಕೊಡಲಾಗುತ್ತದೆ.
ಆದರೆ, ಅತಿಯಾದ ಪ್ರಾಮಾಣಿಕತೆಯನ್ನು ಶಿಸ್ತಿಲ್ಲದ ಮುಕ್ತಗ್ರಾಹಿಯಾಗಿರುವಿಕೆಯಾಗಿ ಕಾಣಬಹುದು ಎಂದು ಕೆಲವರು ಗಮನಿಸಿದ್ದಾರೆ. ಉದಾಹರಣೆಗೆ, ಅವರ ಅಭುಪ್ರಾಯವನ್ನು ಕೇಳದಿದ್ದಾಗ, ಅಥವಾ ಪ್ರತಿಕ್ರಿಯೆಯು ಕ್ಷುಲ್ಲಕವಿರುವ ಸಂದರ್ಭದಲ್ಲಿ ಕೇಳಿದಾಗ, ವ್ಯಕ್ತಿಗಳು ಇತರರ ನಕಾರಾತ್ಮಕ ಅಭಿಪ್ರಾಯಗಳನ್ನು ಪ್ರಾಮಾಣಿಕವಾಗಿ ವ್ಯಕ್ತಪಡಿಸಿದರೆ ಅವರನ್ನು ಅತಿ ಪ್ರಾಮಾಣಿಕರು ಎಂದು ಗ್ರಹಿಸಬಹುದು.
ಮೆರಿಯಮ್-ವೆಬ್‍ಸ್ಟರ್ ನಿಘಂಟು ಪ್ರಾಮಾಣಿಕತೆಯನ್ನು "ನಡತೆಯಲ್ಲಿ ನ್ಯಾಯವಾದ ವರ್ತನೆ ಮತ್ತು ನಿಷ್ಕಪಟತನ" ಅಥವಾ "ವಾಸ್ತವಾಂಶಗಳಿಗೆ ಬದ್ಧವಾಗಿರುವುದು" ಎಂದು ವ್ಯಾಖ್ಯಾನಿಸುತ್ತದೆ. ಆಕ್ಸ್‌ಫ಼ರ್ಡ್ ಇಂಗ್ಲಿಷ್ ನಿಘಂಟು ಪ್ರಾಮಾಣಿಕತೆಯನ್ನುಪ್ರಾಮಾಣಿಕವಾಗಿರುವ ಗುಣ ಎಂದು ವ್ಯಾಖ್ಯಾನಿಸುತ್ತದೆ. ಹಾಗೆಯೇ ಪ್ರಾಮಾಣಿಕ ಶಬ್ದವನ್ನು ವಂಚನೆಯಿಂದ ಮುಕ್ತವಾಗಿರುವುದು; ಸತ್ಯಸಂಧ ಮತ್ತು ಸಾಚಾತನದಿಂದಿರ್ವುದು...ನೈತಿಕವಾಗಿ ಸರಿ ಅಥವಾ ಸೌಶೀಲ್ಯವುಳ್ಳ...ನ್ಯಾಯವಾಗಿ ಗಳಿಸಿದ್ದು, ವಿಶೇಷವಾಗಿ ಕಷ್ಟಪಟ್ಟು...ಒಳ್ಳೆಯ ಉದ್ದೇಶಗಳಿಂದ ಮಾಡಿದ್ದು, ವಿಫಲ ಅಥವಾ ದೋಷಯುಕ್ತವಾಗಿದ್ದರೂ...ಸರಳ, ಆಡಂಬರವಿಲ್ಲದ, ಮತ್ತು ಸಹಜ ಎಂದು ವ್ಯಾಖ್ಯಾನಿಸಲಾಗುತ್ತದೆ.
ಡೋಲಿ
ಡೋಲಿ - ವಯೋವೃದ್ಧರು, ಅಂಗವಿಕಲರು, ಅಸಹಾಯಕ ಭಕ್ತಾದಿಗಳಿಗಾಗಿ ಬಿದಿರಿನ ಬೊಂಬುಗಳಿಂದ ವಿಶೇಷವಾಗಿ ಸಿದ್ಧಪಡಿಸಲಾಗಿರುವ ಆಸನ ;
ಒಂದು ಡೋಲಿಯನ್ನು ನಾಲ್ವರು ಹೊತ್ತೊಯ್ಯುತ್ತಾರೆ.ಬೆಟ್ಟ ಹತ್ತುವಾಗ ಕೈಯಲ್ಲಿ 5 ಅಡಿ ಬಿದಿರಿನ ಕೋಲನ್ನು ಊರುಗೋಲನ್ನಾಗಿ ಬಳಸುತ್ತಾರೆ. ಹೊತ್ತ ನಾಲ್ವರೂ ಒಂದೇ ವೇಗದಲ್ಲಿ ನಡೆಯಲಿದ್ದು, ಯಾತ್ರಾರ್ಥಿಗಳಿಗೆ ಆಯಾಸ, ತೊಂದರೆಯಾಗಗದಂತೆ ಕರೆದುಕೊಂಡು ಹೋಗಿ ಬರುತ್ತಾರೆ
ಡೋಲಿಯಲ್ಲಿ ಕುಳಿತುಕೊಳ್ಳುವ ವ್ಯಕ್ತಿಯ ತೂಕದ ಆಧಾರದ ಮೇಲೆ ದರ ನಿಗದಿಪಡಿಸಲಾಗುತ್ತದೆ.
ಅಬ್ಬನಕುಪ್ಪೆ, ತುಮಕೂರು
ಭೌಗೋಳಿಕ ಸ್ಥಳ ಮತ್ತು ಜನಸಂಖ್ಯೆಯ
ಅಬ್ಬನಕುಪ್ಪೆ ಇದು ತುಮಕೂರುಜಿಲ್ಲೆಯ ಗುಬ್ಬಿ ತಾಲೂಕಿನಲ್ಲಿ ೧೫೫.೭೯ ಹೆಕ್ಟೇರ ಕ್ಷೇತ್ರದ ಒಂದು ಗ್ರಾಮವಾಗಿದೆ. ೨೦೧೧ರ ಜನಗಣತಿ ಪ್ರಕಾರ ಈ ಗ್ರಾಮದಲ್ಲಿ ೧೦ ಕುಟುಂಬಗಳು ಮತ್ತು ಒಟ್ಟು ಜನಸಂಖ್ಯೆ ೩೪ ಇವೆ. ಇದರ ಅತ್ಯಂತ ಹತ್ತಿರದ ಪಟ್ಟಣ ಕುಣಿಗಲ್ ೧೮ ಕಿಲೋಮೀಟರ ಅಂತರದಲ್ಲಿದೆ. ಇಲ್ಲಿ ೧೮ ಪುರುಷರು ಮತ್ತು ೧೬ ಮಹಿಳೆಯರು ಇದ್ದಾರೆ. ಇಲ್ಲಿ ಪರಿಶಿಷ್ಟ ಜಾತಿ ಜನಸಂಖ್ಯೆ ೦ ಇದ್ದು ಪರಿಶಿಷ್ಟ ಪಂಗಡ ಜನಸಂಖ್ಯೆ ೦ ಇವೆ. ಈ ಗ್ರಾಮದ ಜನಗಣತಿ ಸ್ಥಳ ನಿರ್ದೇಶನ ಸಂಖ್ಯೆ ೬೧೧೯೫೯ ಆಗಿದೆ. ೨೦೧೧ಜನಗಣತಿ ಪಟ್ಟಿಮ್
ಕುಡಿಯುವ ನೀರು
ಶುದ್ಧೀಕರಣ ಗೊಳಿಸಿದ ನಲ್ಲಿ ನೀರು ಗ್ರಾಮದಲ್ಲಿ ಲಭ್ಯವಿಲ್ಲ ಶುದ್ಧೀಕರಣ ಗೊಳಿಸದ ನಲ್ಲಿ ನೀರು ಗ್ರಾಮದಲ್ಲಿ ಲಭ್ಯವಿದೆ ಕೈ ಪಂಪುಗಳಿಂದ ನೀರು ಗ್ರಾಮದಲ್ಲಿ ಲಭ್ಯವಿದೆ ಕೊಳವೆ ಬಾವಿಗಳಿಂದ / ಬೋರ್ ಬಾವಿಗಳಿಂದ ನೀರು ಗ್ರಾಮದಲ್ಲಿ ಲಭ್ಯವಿದೆ
ಆರೋಗ್ಯ ಮತ್ತು ಪೋಷಣೆ ಮತ್ತು ಮನರಂಜನೆ ಸೌಲಭ್ಯಗಳು
ಜನನ, ಮರಣ, ವಿವಾಹ ನೋಂದಣಿ ಕಾಯಿದೆ. ಜನನ ಮತ್ತು ಮರಣ ನೋಂದಣಿ ಕಚೇರಿ ಗ್ರಾಮದಲ್ಲಿ ಲಭ್ಯವಿದೆ
ವಿದ್ಯುತ್
೧೦ ತಾಸುಗಳ ವಿದ್ಯುತ್ ಪೂರೈಕೆ ಬೇಸಿಗೆಗಾಲದಲ್ಲಿ (ಎಪ್ರಿಲ್-ಸೆಪ್ಟೆಂಬರ) ಪ್ರತಿದಿನ ಎಲ್ಲ ಬಳಕೆದಾರರಿಗೆ ಗ್ರಾಮದಲ್ಲಿ ಲಭ್ಯವಿದೆ ೧೨ ತಾಸುಗಳ ವಿದ್ಯುತ್ ಪೂರೈಕೆ ಚಳಿಗಾಲದಲ್ಲಿ (ಅಕ್ಟೋಬರ-ಮಾರ್ಚ) ಪ್ರತಿದಿನ ಎಲ್ಲ ಬಳಕೆದಾರರಿಗೆ ಗ್ರಾಮದಲ್ಲಿ ಲಭ್ಯವಿದೆ
ಭೂ ಬಳಕೆ
ಅಬ್ಬನಕುಪ್ಪೆ ಗ್ರಾಮವು ಕೆಳಗಿನ ಭೂಬಳಕೆ ತೋರಿಸುತ್ತದೆ
ಉತ್ಪಾದನೆ
ಅಬ್ಬನಕುಪ್ಪೆ ಗ್ರಾಮದಲ್ಲಿ ಈ ಕೆಳಗಿನ ವಸ್ತುಗಳ ಉತ್ಪಾದನೆಯಾಗುತ್ತದೆ (ಮಹತ್ವಗನುಗುಣವಾಗಿ ಇಳಿಕೆ ಕ್ರಮದಲ್ಲಿ): ರಾಗಿ,ಹುರುಳಿ,ಭತ್ತ
ಸಂಗೀತ ಜಿಂದಾಲ್
ಸಂಗೀತ ಜಿಂದಾಲ್ ರವರು ಒಬ್ಬ ಭಾರತೀಯ ಮಹಿಳಾ ಉದ್ಯಮಿ ಮತ್ತು ಜೆಎಸ್‌ಡಬ್ಲ್ಯೂ ಫೌಂಡೇಶನ್‌ನ ಅಧ್ಯಕ್ಷರಾಗಿದ್ದಾರೆ, ಜೆಎಸ್‌ಡಬ್ಲ್ಯೂ ಫೌಂಡೇಶನ್‌ ,ಜೆ,ಎಸ್‌,ಡಬ್ಲ್ಯೂ ಸಮೂಹ ಕಂಪನಿಗಳ ಸಾಮಾಜಿಕ ಅಭಿವೃದ್ಧಿ ಯೋಜನೆಗಳನ್ನು ನಡೆಸುತ್ತದೆ. ಪ್ರಸ್ತುತದಲ್ಲಿ ಅವರುಜಿಂದಾಲ್ ಆರ್ಟ್ಸ್ ಸೆಂಟರ್ ಅನ್ನು ಸಹ ಮುನ್ನಡೆಸುತ್ತಾರೆ ಮತ್ತು ಸಮಕಾಲೀನ ಕಲಾ ಅಭ್ಯಾಸಗಳು ಮತ್ತು ವಿಮರ್ಶಾತ್ಮಕ ಸಿದ್ಧಾಂತವನ್ನು ಕೇಂದ್ರೀಕರಿಸುವ ಪ್ರಮುಖ ಕಲಾ ನಿಯತಕಾಲಿಕವಾದ ಹಾಗೂ ಅಂತರಶಿಕ್ಷಣ ಕಲೆಗಳ ಚಟುವಟಿಕೆಯನ್ನು ಉತ್ತೇಜಿಸುವ ಆರ್ಟ್ ಇಂಡಿಯಾ ನಿಯತಕಾಲಿಕದ ಅಧ್ಯಕ್ಷರಾಗಿದ್ದಾರೆ. . ಜೆಎಸ್‌ಡಬ್ಲ್ಯೂ ಫೌಂಡೇಶನ್ ಸಿಎಸ್‌ಆರ್‌ಗಾಗಿ ಗೋಲ್ಡನ್ ಪೀಕಾಕ್ ಪ್ರಶಸ್ತಿಯನ್ನೂ  2009 ಮತ್ತು 2019 ರಲ್ಲಿ ಗೆದ್ದಿದೆ
ಸಂಗೀತ ಜಿಂದಾಲ್ ರವರು 1962 ರ ಆಗಸ್ಟ್ 30 ರಂದು ಕಲ್ಕತ್ತಾದಲ್ಲಿ (ಈಗ ಕೋಲ್ಕತಾ ) ಕೈಲಾಶ್ ಕುಮಾರ್ ಕನೋರಿಯಾ ಮತ್ತು ಎಂ ಊರ್ಮೀಳಾ ಕನೋರಿಯಾ ದಂಪತಿಗೆ ಜನಿಸಿದರು. . ಅಹಮದಾಬಾದ್‌ನ ಸೇಂಟ್ ಕ್ಸೇವಿಯರ್ಸ್ ಕಾಲೇಜಿನಲ್ಲಿ ಶಿಕ್ಷಣವನ್ನು ಪೂರ್ಣಗೊಳಿಸಿದರು. ಸಂಗೀತ ಜಿಂದಾಲ್‌ರವರು ಜೆಎಸ್‌ಡಬ್ಲ್ಯು ಸಮೂಹ ಕಂಪನಿಗಳ ಅಧ್ಯಕ್ಷರಾಗಿರುವ ಸಜ್ಜನ್‌ ಜಿಂದಾಲ್ ಅವರನ್ನು ವಿವಾಹವಾದರು. ದಂಪತಿಗೆ ತಾರಿಣಿ ಜಿಂದಾಲ್‌ ಮತ್ತು ತನ್ವಿ ಜಿಂದಾಲ್‌ (ತಾರ ಎಂಬ ಮಗಳಿದ್ದಾಳೆ) ಎಂಬ ಇಬ್ಬರು ಹೆಣ್ಣುಮಕ್ಕಳು ಮತ್ತು ಪಾರ್ತ್ ಜಿಂದಾಲ್‌ ಎಂಬ ಮಗನಿದ್ದಾರೆ.
ಅವರು ಪರಿಸರ ಸಂರಕ್ಷಣೆಗಾಗಿ ಮತ್ತು ಅರ್ಥ್ ಕೇರ್ ಪ್ರಶಸ್ತಿಗಳ ಸಾಂಸ್ಥಿಕರಣಗೊಳಿಸುವ ಕೆಲಸ ಮಾಡುತ್ತಿದ್ದಾರೆ.
ಜೆಎಸ್ಡಬ್ಲ್ಯೂ ಫೌಂಡೇಶನ್ ಮೂಲಕ ಅವರು ಸರ್ ಜೆಜೆ ಸ್ಕೂಲ್ ಆಫ್ ಆರ್ಟ್ಸ್ನ ಒಳಾಂಗಣಗಳ ಸಂರಕ್ಷಣೆ ಮತ್ತು ಪುನಃಸ್ಥಾಪನೆಗೆ ಕೊಡುಗೆ ನೀಡಿದ್ದಾರೆ.
ಐಸೆನ್‌ಹೋವರ್ ಫೆಲೋ, ಅವರು ಟಿಇಡಿಎಕ್ಸ್ ಗೇಟ್‌ವೇಗೆ ಸಲಹೆಗಾರರಾಗಿದ್ದಾರೆ. ಭಾರತದಲ್ಲಿ ಯುಎನ್ ಮಹಿಳಾ ಸಬಲೀಕರಣ ತತ್ವಗಳ ಉಪಕ್ರಮದ ಅಧ್ಯಕ್ಷರಾಗಲು ಅವರನ್ನು ಆಹ್ವಾನಿಸಲಾಯಿತು.
ಎಫ್‌ಐಸಿಸಿಐ ಅವರಿಂದ ಮಹಿಳಾ ಲೋಕೋಪಕಾರಿ ಪ್ರಶಸ್ತಿಯನ್ನು ಸಹ ಅವರಿಗೆ ನೀಡಲಾಗಿದೆ.
ಅವರು 2000 ರಿಂದ 2003 ರವರೆಗೆ ಕಲಾ ಘೋಡಾ ಉತ್ಸವದ ಅಧ್ಯಕ್ಷರಾಗಿದ್ದರು.
ಹಂಪಿಯ ಮೂರು ದೇವಾಲಯಗಳಲ್ಲಿ ಸಂರಕ್ಷಣಾ ಕಾರ್ಯವನ್ನು ಕೈಗೊಂಡ ಹಂಪಿ ಫೌಂಡೇಶನ್ ಅನ್ನು ಅವರು ರಚಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:೧೯೬೨ ಜನನ